text:
ONONAN BABASAEN Pu. 7:2-4, 9-14
Say libro na Puyan so mangipaparontal na saray nayarin nagawa diad kasamputay panaon: saray sasantos, saray matuor ya mananumbok nen Cristo, so akaalagey diad arapan na trono na Dios ya akasulong na ampoti tan maneemben na sangay palmera a simbolo na impanalod kasalanan tan patey.
Babasaen ya inaon ed libro na Puyan
Siak, si Juan, anengneng ko met ya ontatagey a nanlapud bokig so sananey ya anghil a walad sikatoy timbri na mabilay a Dios. Inkelyaw tod saramay apatiran anghil ya initday Dios na pakayarin manderal na dalin tan dayat, "Ag yo ni dederaley dalin, o say dayat, o saray kiew, anggad ag ni amarkaay muling da ray aripen na Dios tayo." Insan nibagad siak so bilang da ray amarkaan: sanlasus, apataplo tan apat a libo a nanlapud amin a boleg na saray totood Israel.
Kasumpal to ya, anengneng koy balbaleg a dagop na katoowan ya anggapoy makabilang lapud karakel da. Nanlapu rad amin a bansa, tribu, totoo, tan salita. Manalalagey irad arap na trono tan samay Kordiro. Akakawes iray ampoti tan sankabembenan da ray palapa na palma. Ineyag day maksil, "Say kilalaban manlalapud Dios tayo ya akayorung ed trono, tan say Kordiro!" Inmalagey ya amin iray anghil a walad kaliber-liber na trono, saramay mamatakken, tan saramay apatiran mabilay a pinalsa. Dinmakmomo rad arap na trono tan angigalang irad Dios. Inkuanda, "Amen! Anggad angga komun a kayaryay Dios tayo so dayew, galang, kakabatan, pisasalamat, tanduro, pakayari, tan biskeg! Amen!"
Tinepet ed siak na sakey ed saramay mamatakken, "Siopa ra tay totoon akaampoti, tan iner so nanlapwan da?"
"Ag ko amta," ebat ko. "Sikayoy makaamta."
Inkuantod siak, "Sikara yay totoon akaliktar ed baleg a kairapan. Inorasan tan pinapoti ray kawes da ed dala na Kordiro."
Salita na Katawan.
EBAT A SALMO
E/. KATAWAN, SIKARA YAN TOTOO SO MAMPIPILALEK A MAKANENGNENG ED LUPAM.
1. Kayaryay Katawan so mundo tan amin a logan to; kien toy dalin tan amin a manaayam ed dalin. Inletneg tod aralem a danum diad dalem na dalin tan inlira tod dalem na dayat iray pundasion to. E.
2. Siopay manepeg ya onkalab ed palandey na Katawan? Siopay nayarin onloob ed masanton Timplo to? Saray totoon malinis so gawa ra tan say kanunotan da, ag ira mangigagalang ed saray diriyos, tan ag da isisipan so ag da nagawaan. E.
3. Say Katawan bindisionan tan ilaban to ra; say Dios ibawag to ran anggapoy kasalanan. Sikara yan totoo so onsisingger ed Dios, tan oonlad arap na Dios nen Jacob. E.
KUMADWAN BABASAEN 1 Jn. 3:1-3
Babasaen ya inaon ed ononan sulat nen Juan
Nengneng yo so ontan lan panangaroy Ama ed sikatayo! Diad kabaleg na panangaro to atawag itayon anak na Dios-tan saya et tua. Ag itayo kabat na sankamundoan, ta say sankamundoan ag to akabat so Dios. Inararon anak, sikatayo natan so anak na Dios, balet aliwa nin malinew no antoy pagmaliwan tayo. Anggaman ontan, amta tayo a diad ipawil dia nen Cristo, magmaliw itayon singa sikato, ta nanengneng tayo diad dilin inkasikato. Balang sakey a wala yan ilalo tod Cristo linisan toy panagbilay to, a singa si Cristo et malinis.
Salita na Katawan.
ALLELUIA
E/. Alleluia. Dago kayod siak, kuay Katawan, amin yon nakekesawan ed panaawit yoy ambelat, ta pampainawaen ta kayo. E/. Alleluia.
IBANGHILYO Mat. 5:1-12
+Babasaen ya inaon ed masanton ibanghilyo onung ed kinen Mateo
Anengneng nen Jesus a dakerakel iray totoo, kanyan linmad nipokdul a pasen tan inmirung diman. Dinago na saray disipulo to, tan onyay imbangat tod sikara:
"Maliket iray mamibirbir na pankaukolan dad maispiritu ran bengatla, ta kayaryan day Panarian na tawen!
"Maliket iray maneermen, ta ligliwaen iray Dios!
"Maliket iray mapaabeba, ta tawiren day dalin ya insipay Dios!
"Maliket iray mampipilalek a manumpal na linaway Dios, ta iter tod sikaray pampilalekan da!
"Maliket iray mapangasi, ta kasian iray Dios!
"Maliket iray malinis so puso ra, ta napinengnengan day Dios!
"Maliket iray manggagaway polaing na mareen a panoolup da ray katoowan, ta ibilang iray Dios ya anak to!
"Maliket iray napapairap lapud panusumpal day linawa na Dios, ta kayaryan day Panarian To!
"Maliket kayo no sikayoy pabpabaingan, parpairapen, tan pagpaogesen na totoo lapud disipulo ta kayo. Manliket tan manggayaga kayo, ta balbaleg so tumang yod tawen. Onya met so impampapairap na totood saray propita ya akaonan nambibilay nen sikayo."
Ibanghilyo na Katawan.
LAPAG A PIKAKASI:
Padre: Lapud totoo itayoy Dios ed sayan mundo, pankakasakeyen tayoy pikakasi tayo ya mitekep ed amin da ray sasantos ed tawen para pankaukolan daray totoo ed anggan enerman.
Say ebat tayo: Katawan, dengel mo ray pikakasi mi.
1. Tapian say Simbaan, ya sikatoy maliket ya Ina daray grupo ray sasantos, et naawit to ray amin ya anak to ed nanarian na Dios; mikasi itayod Katawan.
2. Tapian amin daray totoon maong ya impanlinawa et naawit day matuan bilay tan magnayon ya kareenan lapud pananundon na dala nen Cristo; mikasi itayod Katawan.
3. Tapian saray napapairap lapud katuaan et nituloy day matunong a dalan na saray sasantos; mikasi itayod Katawan.
4. Tapian diad panag-awat tan panangibagat ed Eucharistia et naalmo tayo met komon so pakapinabang ed saray sasantos tan onggawan sasantos; mikasi itayod Katawan.
5. Para saray maniinagem, saray masegsegang, saray olila tan napapaolian ya ugugao, saray inmawet ya makasalanan, tan saray akasagmak na makasinaguem iran inkagawa tan para kimey tan getma na parochia tayo; mikasi itayod Katawan.
6. Tapian saray akauna ed sikatayo et niakar la ran magano ya makapinengneng ed Dios; mikasi itayod Katawan.
7. Para saray pilalek tayon nagamoran. (nunoten ira); mikasi itayod Katawan.
Padre: Ama, na kasantosan tan gracia, ibagat mi rayan kerew-kerew mi ya akitekep ed pikakasi na Virgen Maria tan saray sasantos ya sikaray nanmatalek ed panangasim ya nanengneng ed masanton impanbilay da. Amen.


c: text/html

text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Tuesday, November 3, 2009
Panagkerew na anunsio para'd Balon Silew
magasin. Say bili na sarayan anunsio et: loob na sakob ed arapan: P 1200 (boo),
P 600 (kapaldua), P 350 (kapat); ed loob na sakob ed beneg: P 1200 (boo), P 600
(kapaldua), P 350 (kapat); tan beneg ya sakob: P 2000 (boo), P 1000 (kapaldua),
P 500 (kapat).
Alimbawa na anunsio: panangibano na saray wadmad biektaew, panangibalitay kasal,
binyag, anibersario; doipo dara'y mankaklasi (reunion); produkto odino serbisio;
panangiamta na saray eskuelaan, unibersidad tan antoniran nayarin iyanunsio.
Kabaleyan, dia tan wadma'd biektaew, man-anunsio ki la ed Balon Silew. Naipaamta
ta'y gagaween yo, produkto, odino serbisio, akatolong ki ni ed Balon Silew tan
ed pamabulaslas na koritan tan salitan Pangasinan. Saray man-anunsio et walay
sakey ya kopia da na Balon Silew ya diman pimmaway say anunsio da.
Para'd labay day man-anunsio, ipawit yo'y kaokolan ya naamtaan ed
balonsilew@yahoo.com.
Magnayon lawas so salitan Pangasinan.
Erwin S. Fernandez
Pangolon manangikurang
Balon Silew

robotstxt: allowed

filter: keep


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Tuesday, June 10, 2008
Say Bakal ya Kapilitan ya Ipanalo
Nen apalabas ya simba, agawa ed siudad na Dagupan so seminar ed ortograpiya na Pangasinan. Amuria diman ya manduruma so panaglitra na saray sumusulat ed dakel ya salita na salitan Pangasinan. Katon nepeg ya mangiletneg tan mangipalapag ya sakey ya balon ortograpiya na Pangasinan. Sayan tulagan et sakey labat ya melag a kupbang balet makana ed arawi nin baroy mamaarap na panangitandoro ed salitan Pangasinan bilang sakey ya salitan onpara’d Tagalog tan Inglis.
Say kipapasen na salitan Pangasinan tan arum nin salita ed Pilipinas et ag onaarawi ed saray salitan asingger lan onpatey. Panduruma labat say karakel na totoon Pangasinense ya onbabaleg balet uusaren da labat so salita da ed abung. Ag da lanang a narerengel ed radio odino ed telebision. Ag da nababasa ed saray libro ed eskwelaan. Ag nababasa ed diario, magasin tan arum nin palapagan. Narerengel labat no panaun na basingkawel no eleksion no labay na sakey a politikon onsingger ed poso na saray botante.
Antoy nagagawa? Narerengel ed radio tan telebision so Tagalog. Nababasa so Inglis tan Tagalog ed eskwelaan. Nababasa ed diario, magasin tan arum nin palapagan say Inglis tan Tagalog. Ed antikey ya salita, saray tubunbalo tan ugugaw natan ed Pangasinan, onbabaleg ira’d kulturan binayes, ed kulturan ibabaga ran panbansa. Say risulta, onbabaleg iran nalilinguanan day inkaPangasinan da. Ag labat ontan, onbabaleg iran ag da amtan ibabaing da lay kultura tan salita da. Naiyanak la’d poso tan isip da so tatawagen ya “inferiority complex” lapud “cultural conditioning” odino “social engineering.”
Nakokondision so kanonotan na sakey ya too ed abung, eskwelaan tan kaliberliber to nipaakar ed no antoy maung odino mauges, no antoy tua odino palso. Unong ed pamaakaran ya igaganggan na Konstitusyon, say salitan ibangat ed eskwelaan et Tagalog ya tatawagen day Filipino. Insugiri da labat ya saray “regional languages” et “auxiliary medium of instruction” odino katulong ya midium ed panbangat. Lapud saya, say salitan sarasarag ya isulat tan isalita na karaklan et Tagalog. Lapud saya, alukasan so kanonotan ag labat na saray Pangasinense pati arum nin baley ed kultura ya ituturo na Ibali ya ag nabori ya Tagalog. Katon, say pababalegen na atateng, lapud sayan aliwan katunungan ya pamaakaran et ugugaw tan tubunbalon maaro ed salitan sankaili, salitan mankokonwarin kayarian na amin ya Pilipino. Diad arum ya salita, ontatakken iran maung ya ombaley aliwan Pangasinense balet Tagalog.
Immabuloy saray atateng tayo ed sayan duksa ya pinolianan dan manpaaripuen ed Tagalog tan Inglis. Natan la so panaun ya pultoten so golong golong ya mantitikel ed inkaPangasinan tayo. Onggapo itan no aroen, aralen, bilayen so salita tayo. Et anto ni so kaokolan? Kaokolan ya mibakal ed kanonotan ya apasal ed katilaan. Kapilitan tayon ipanalo yan bakal para’d ontumbok ya polin mangitandoro ed nanlapuan da.
Naipalapag diad dalem na dasig "Somlang" Northern Watch 21-27 April 2008.
1 comment:
-
-
watermelon viagra 2007 viagra hmo natural herbs used as viagra cialis vs viagra viagra for sale without a prescription buy cheap viagra online uk viagra women how viagra works can women take viagra buy viagra in london england free viagra in the uk herbal viagra viagra soft tabs viagra generic soft tab
- November 10, 2009 at 10:55 PM


text:
Kareena kapoor sexy Bikini photos 1
Kareena kapoor sexy Bikini photos 2
Kareena kapoor sexy Bikini photos 3
Kareena kapoor sexy Bikini photos 4
Kareena kapoor sexy Bikini photos 5
Kareena kapoor sexy Bikini photos 6
Kareena kapoor sexy Bikini photos 7
Kareena kapoor sexy Bikini photos 8
Kareena kapoor sexy Bikini photos 9
Kareena kapoor sexy Bikini photos 10
Kareena kapoor sexy Bikini photos 11
Tags:Kareena kapoor sexy photos,Kareena kapoor hot photos,Kareena kapoor sexy bikini photos,Kareena kapoor sexy bikini wallpapers,Bollywood actress Kareena kapoor in bikini


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, September 19, 2008
BINARID PASIG
lipot nid asawan arin atapis
balangit ed olo andi gawad balitok
no onelek manalimpokapok
Abung tod gilig na baybay
matatakew nanolop nanabay
kakaaron matila masisiba
ed kwartan ag da met gawa.
Aliwan tonung say oley
ag onaaligwas soy baley
ta lalon oniirap saray doka
balet saray sanasawa maligsa.
Asingger metla so isungpal toya
ag onbayag nitan lay dusan duksa
tawen onlerem, onkimat, onbagio
ondelap, nanor, nalner may loko.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, July 25, 2013
Iray kabusol na baley (2)
1. Iray okom ya korap, pikewet ya so nononotan da labat et so ikapal na pitaka da. Say hudikaturan siansia so numiro uno ed amin ya opisina na burukrasya ed inkakorap. Ed inkabayag dan mangiter na disisyon parad kaabigan na baley, naanggapoy ilalo so baley ya iray nantakew, iray nanggaway mauges et naitdan ya dugan dusa.
Aga onaliguas so baley no wala ira ditan ed Supreme Court, Court of Appeals, RTC, MTC etc. Anggad wad tan ira ya akairong ya aga ira mangiiter na dugan tutul ta nababayaran ira, anggapoy pansabian na riporma ed gobierno.
Sikaton no say gelew et nasabi, say unaan ya paltogan iray okom.
2. Iray pulis ya sikara nira so managkonsinti na mauges ya kagagawa. Say CIDG so numiro unon sindikato. Sikara so protektor na drug lords. Lapud akasapat la ra ed sangkatageyan a betang ed law-enforcement agency ed bansa, anggapoy ilalon ontonda iray kriminalidad ed baley. Iray okom ya nababayaran tan irayay pulis ya managpatey, managkonsinti na droga, operator na gun-for-hire, sikara so totoon baleg met a samben ed progriso na baley. Ag nasabi so aliguas na baley na wadtan ira.
No onsalindak so ribolusiyon, say anak-na-baley ya miembro na ngayew a manangiyagel ed interes na baley et kaokolan dan sansakeyen a nguraten iray pulis.
3. Iray mamaulo na PDEA ya sikara so numiro unon protiktor daray drug lords. Lapud mabayag tan korap so hustisya ed baley, manpipiyesta iray managlakoy droga. Lapud nababayaran iray pulis tan PDEA, iray drug lord et maligsa lapud tuloy tuloy so produksiyon na droga. Iray naeerel labat et small-time.
4. Iray pulitiko ya so interes da labat et say iyabig na laman da tan pamilya da. No talagan maung kan politiko, suportaen mo so anti-political dynasty anggano aya et somlang ed interes mo. Lapud anggapoy nan-isponsor ya politiko ed saya likod ed saray arum, amin a miembro na Konggriso et kabusol na baley. Ipilad dia iray politiko ed probinsia, binaley-baley tan bara-barangay.
5. Iray akairong ed opisina na ahensiya na gobierno ya korap. Numiro uno dia so BOC, DPWH, DepEd, DAR, DND, NIA etc.
SONA, ipapaneknek ton anggapoy pansabian na sayan administrasiyon
Dakel iray lastog to ya abawasan la kono so korapsiyon. Para ed siak et onggagapo ni. Ed samay natitipon na DPWH, wala nin siansia so kickback da.
Mabayag iran onggalaw et amta da ya iray Pilipino lautlad siak et kulang la ed pasensiya ed sayan nagagawa ed Pilipinas.
Akin et diskuntento ak ed sayan administrasiyon?
Ag to binitla so isyu na pork barrel ya kaokolan lan ikalen lapud iray miyembro na konggriso et kaokolan da labat so mangipasa na ley.
Sikaton nen abalitaan ko ya walay P 27 bilyon ya akaseksek ed 2014 budget, anggapo kuankod nonot ko.
Ayay Alan Peter Cayetano aliwa so getma to no akin to inbaga ed midya ya dakel so korapsiyon ya nagagawa ed saray LGUs. Amta na totoo latan. Akin ey ta labay ton iseksek ya?
Lapud gabay ton walay isyun manggulo ed kanonotan pian so kanonotan na baley et onla ed isyu ya ibabaga to. Sikato lantin ayay Cayetano et korap. Ag to labay a naekal so panlalapuay kuarta na bolsa to.
Mangkuwakuwanan labat si Pnoy ya soy interes to et say kaabigan na baley.
Ag to binitla so Freedom of Information bill ya inkampanya to.
Ag to talagan bitlaen so anti-political dynasty ta siempre sikato, say pamilya to, say nengneng to et iray elit ya matakew tan anggapod pililikna da so interes na baley.
Binalaw to ray walad BOC, NIA, BID balet nen nanresign si Biazon agto inawat so resignation to.
Akin ag to binalaw iray walad Konggriso ya obong daray matatakew?
Anggapoy baleg a gabay ton nagawa parad Pilipinas. Anggapoy national vision a kuan.
Akin kasi?
Lapud say interes to et interes na elit ya masiblet, say nonot to labat et say pan-abigan na kapara ton elit.
Sikaton antoy manpagalaw na iyaliguas na baley?
Aliwa la ed panamegley na iliksiyon lapud say onbatik labat ditan et iray elit ya onpipila la dia iray drug lords, jueteng lords, iray kriminal.
Gelew la odino ribolusiyon. Bakalen iray elit odino iray somlang ed tugtuwan iyaliguas na baley.
Friday, July 19, 2013
Sindikato so PNP
Sikaton mairap so manpia ed pulis ta imbes ya sikara so manprotikta ed sika batikan mo ra ta sikara so manpatey ed sika.
Irayay gun-for-hire et nayarin pulis lamlamang iraya ya inopaan a manpatey. Siopa kasi so manbebenben na paltog ya maganon opaan pian makapatey? E di irayay pulis ya buanges.
Amay kekerewen na PNP ya balon uniporme et sakey lamet ya racket pian makapantakew iray kuarta. Pampaguwapo da labat ya so mas maong et isaliw da ed arum ya mas importantin pankaokolan.
No ag mo ipia so bilay mo ed pulis, antoy sirbi na PNP ed komunidad?
Dia ed kulaan mi no maminsan walay nadengel mon paltog odino anggapoy tonda so akoan ed droga dapot amtay dakel a totoo ed intiron baley. Akin ag da patotondaan ya ey?
Iray drug lord kasi et nanbayar na lagay ed saray taga-PNP o taga-PDEA?
Say nababalitaan labat et iray small-time ya drug pushers.
No say onyayaman et iray iligal ya kagagawa: droga, kickback ed pork barrel, porsiento na pulis ed takew daray managtakew odino kriminal, antoy ibabaga to ya ey?
Diad hustisya, imbis ya nakulong iray drug lord, iray pulis ya scalawag, tan iray pulitikon matakew, mawayang niran singa malastog ya gawa day baley, iner so pankerewan daray onsasawa la ed sarayan nagagawan kaugsan?
Anto so PPP ya ikikinon nen PNoy?
Say kabaliksan to et Patay, Patay, Patay.
Diad Pangasinan, say talos na patay-patay et agaylay bayag dan onggalaw. Ontan so sayan administrasion. Amay mikatlon patay et talagan ipaneknek to la so inkapatay-patay da.
Amay PPP ya ibabaga ra et abayag la et anggapo balet so nababalitaan kon baleg ya proyikto ya singa panagbilay na Manila-Dagupan Railway.
Makapasaway onlugan ed bus ya masyadod inkabayag tan tonda-tonda.
Sinmabi so modernisasion ed luluganan nen 1892 nen asumpal yan tren, panaon na Kastila balet nen adelap nen panaon nen Marcos sayan paamian ya batik na tren et ag da la intoloy.
Patay-patay (patay) ed panangibonog na dalin na Hacienda Luisita.
Patay-patay (patay) ed pangikal ed saray anggapoy-amtan totoo ed burukrasya ya singa si Ricardo David.
No pinabayag moy sakey ya incompetent, popolianen mon onbayag ni ed panagtakew to tan naderal ni irongan ed kaiirong to. Ontan so pangolo na Bureau of Customs.
Patay-payay (patay) ed pangikal na pork barrel.
Say pangolo ya soy nononoten to et so iyaliguas ya talaga na baley ikalen to so pork barrel.
Ayay pork barrel scam et abayag lan nagagawa ya. Iramay ghost projects.
Nen walaak ed elementary, nadadalanan ko may karatula ya walay gaween da ed kalayan na Mitura ta asingger kamid ilog. Natan ka abayag lan akapeket man balet anggapo met so onsasabi ya materyales odino trabahador.
Nen susulaten ko so awaran na Urdaneta, pinmawil ed kanonotan ko yan agawa nen ugawak ni. Say akanproyikto ed saya so abayag ya kongrisista na mika-5 distrito na Pangasinan. Sikaton ayay pork scam old news a kuan ta amta da rayan kongrisista ya akan utek ed dakel ya ghost projects.
Diad inka-PPP nen Pnoy antoy pansumpalen na baley?
Asingger ko lan nasabi so kanonotan ya so baleg ya samben ed iyaliguas na baley a Pilipinas et iray walad uley, iray mayayaman, iray walad posision ed gobierno. Asinggerla ta aya so labay kon paneknekan ed panagsukay ko.
Saturday, July 13, 2013
Iray marakep ya sukayen parad kaliwawaan na kanonotan na baley
1. No siopa iray drug lord ed antokaman ya barangay, baley, probinsia, say koniksion da ed politika tan iray politiko, iray inyaman da. Iray koniksion da ed polis tan opisyal na barangay. Pigay lakoan na droga. Pigay natutubo da. Antoy koniksion da ed PDEA.
2. No siopa irayay riding-in-tandem ya gun-for-hire. Pigay kaso la ya nagagawa ya, alimbawa ed Pangasinan. No siopa so walad beneg darayan pateyan.
3. Say korapsion ed polis, PNP, tan militar odino AFP. Igapo ed si Garcia, kotkoten ya maung no wala ni nanengneng. Pabalegen so sakop to ed AFP ompano onabot ed opisina na pangolo.
4. Say yaman na simbaan ya Katoliko ed Pilipinas no pigay lawak na dalin da. Pigay kuarta da ed bangko. Pigay inpoonan da ed Philex. Antokaman ya business ventures da.
5. Say korapsion ed panag-usar na pork barrel. Abayag la ya. Igapo ed samay nagagawa natan ya imbestigasion. Sukisoken anggad anton panaon. Siopa irayay akinabang ed saraya.
6. Iray dinastiyan politikal natan ed antokaman ya baley. Iray marriage alliances da. Businesses da. Iray yaman da.
7. Say bayag o kaples na sakey a korti ed panagdisisyon na kaso. Say korapsion ya nagagawa ed sakey ya regional trial court. Igapo ed municipal trial court. Pigay so bili na hustisya.
8. Say bilay-awaran na sakey a kaso. Say kabayag to. Saray totoo ya walad beneg daraya.
Dakel so nayarin sulatan pian naliwawaan so kanonotan na baley. Iraya et ipaway ya libro a tampol pian nabasay daray totoo, walad oley.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, April 22, 2010
Agra, say abogado'n abogago, ikal ka'd tan ed DOJ!
Anggano ag ka manaral ya ley, nanengneng mo la ya wala'y betang daraya'n Ampatuan ed agawa'n baleg ya krimin.
Natan no sika et wala'y otang ed linawa ed saray Ampatuan, anggano imulagat mo'y mata'm et nanengneng mo la ya wala'y betang da ed saya, siansian ag mo iyaboloy ira'n ipila ed asonto. Tan no sika et aso-aso na pangolo ya antakot ed ibelyaw dara'y Ampatuan nen 2004 ya iliksion, ikalen mo ira ed listaan.
Satan so ginawa nen Agra.
Makapal so lupa to ya no ag sikato onikal ed DOJ. Kunsabagay, sikato'n inyorong sikato nen GMA ta atan so gaween to. Tsk tsk tsk.
Ta ambisioso ka'n manmaliw ya pangolo na DOJ, atan so nala'm. Balet ikal ka'd tan ta pinatey mo'y katunongan na baley.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Monday, December 29, 2008
Salitan Pangasinan ed Inagew Agew
Banláyon 1. pn. Say pantatapewan na saray angkakabaleg ya daluyon ed sakey tan sakey. 2. pl. Itaker ed singir so antokaman tan isabit ed tagey. 3. pl. Pangiter na simbang ed baloto 4. pamasuri [ps.] Say kipapasen ya ag makapansakey ya kanonotan. 5. pl. Nayarin ikanan pamalinawa singa, Manbabanlayo'y nonot da ed satan ya paraan.
© Erwin S. Fernandez


text:
16 January 2010 – San Fabian. In response to the Fraternal Letter by Archbisshop Socrates B. Villegas, DD to his brother priests, the following reminders are issued by the parish priest of the Parish of St. Fabian, Pope and Martyr to the faithful of the parish so that our “sacrifice may be pleasing to God”.
Lapud say simbaan so bibirbiren ya abong na Dios tan say kiwawala na Dios so mangiiter na kinasanto na sayan pasen, nepeg met labat ya ipanengneng tayo ed saray kiwas tayo so panangiter na galang tan dayew ed sayan masagradon pasen. Unong ed si San Pablo, “Nepeg a maabig tan maoksuy so panggawa yod antokaman (1 Cor. 14,40) no sikatayo so mandaragup ya mandasal.
Saray imano nipaakar ed say maong tan maabig ya kiwas ed dalem na simbaan pian mankabaliksan so panag-pikasi tan panangidayew ed say Dios a Katawan:
1. Nepeg ya say kawes et unong ed say pasen tan say getman gawaen diad dalem na simbaan. Say isolong ed simbaan et komon ipanengneng to no panon tayon abeten tan awaten so Katawan diad Masanton Eukaristia. Malinis tan disente iraya komon. Ag komon mansulong na antiktikey ya palda, back-less o spaghetti strap, tube ya blouse, odino paway-paway so pagew. Ag komon met mansulong na short-pants odino sando, tan sleeveless ya kawes. Sikatayo so onarap ed say Katawan tan mangidayew ed say Dios, saya komon et nipanengneng ed say panagkawes tayo.
Parad say bridesmaids: manusar na shawl parad say beneg no saya et ag nasasakoban na sulong a gown.
2. Onla lad comfort room o sumpalen iray personal necessities antes ya mimisa o onlad simbaan., a singa panag-sagaysay tan panagpolbo. Atateng, nepeg ya saray ogogaw et asumpal da la so personal necessities da tapian ag ira akis-akis o makadisturbo ed mabetbet ya panalagey ya onlad CR no peles na misa. Walay nausar ya Comfort Rooms na simbaan. (Naalmo ya diad asinger ed Parish Center). Komon, ag gagawaen ya CR so dingding o kaliber-liber na simbaan.
3. Onsabi ya masakbay. Itdan na panaon ya makapanparaan so dili pian mas makabaliksan so misa tan ag manbabtik o maningas ya onsabin mimisa.
4. Say kanen o inumen so ag awiten tan inumen o kanen ed dalem na simbaan. Impolite tan aliwan maong ya kagagawa so mangan ed dalem na simbaan. Ag nepeg ya awiten tan kanen o inumen ed dalem na simbaan iray biscuits tan tinapay, danum o softdrinks, anggan saraya et walad bote o plastic.
No say ogaw et narasan o makakainum, saya et pakanen tan painomen diad PAWAY na simbaan aliwan diad dalem odino no peles na silibrasyon.
Impolite met so mangatgat na chewing gum tan kendi ed peles na misa o arum ni ran silibrasyon diad dalem na simbaan.
5. Ag komon gawaen met ya basuraan so simbaan. Ag ira ititilak iray papel odino saray basura ed dalem; saraya so ibantak ed saray trashcans diad paway na simbaan.
6. Kaloob ed simbaan, mankrus ya masimoon. Ipapanunot na panag-krus so binyag ya naawat tayo. Man-genuflect antes ya onloob ed irongan o pew na simbaan. Sayan kiwas et mangipapaneng-neng na panangigalang ed say masanto tan madibinon kiwawala na Katawan.
No ondalan ed arap na Blessed Sacrament Chapel of the Divine Mercy (naalmo ya diad kawigi, kaloob ed simbaan), nepeg ya mantalimokor o man-genuflect. No nairapan ya ontalimokor, man-bow ya masimoon a pangipanengneng met ni na galang tan dayew ed say Dios.
Ekalen so sombrero odino cap.
Ag komon manga-awit na antokaman ya makadisturbo diad simbaan, a singa say balloon, tan saray galaw-galaw na ogogaw.
Manakar ya mareen. Ag onbabatik pian ag makadisturbo ed arum ya mandadasal.
7. Say silence o kareenan so nepeg ya manari ed dalem na simbaan. Narengel tayo labat so bosis na Dios no sikatayo so mandeen; makadasal tayo labat sirin no wala tayod kareenan. Sirin, agtayo lilingwanan ya say simbaan so pasen ya pandadasalan.
Ag oneeyeg o mansasalita ya maksil. Diad simbaan et maksil so echo, kanian say esaes no maminsan et makadisturbo no saya et narengel na amin. No walay andokey ya pantongtongan, diad paway na simbaan iya gawaen.
Erepen odino ikarga ed silent mode so cellphone. No nakaukolan ya ontawag o ebatan so cellphone, saya so gawaen ed paway na simbaan.
8. Nepeg ya amin et mi-participate ed silibrasyon na misa tan saray arum ya sakramento. Mikasakey ed karaklan laut la diad panag-ebat tan panagkansion. Onebat tan mangansion ya malinew tan maksil. Amin komon et walay full, active tan conscious participation. Man-participate ya maliket tan masimoon.
Mibansag ed say panangansion na choir (Aliwan ondengel labat ed marakep ya kansion).
Onirong tan onalagey ya maoksoy. Agkomon isasapat so sali ed say kneeler na irongan. Ag mansulat-sulat ed saray pews. Ontalimokor ya masimoon.
No man-communion, komon say lima so aka-fold. Aliwan walad bulsa o akatalikepkep. Sarag ya akoen so Katawan diad dila odino diad lima. No awaten so Katawan ed lima, malinis iraya komon. Say lima et pagmaliwen a singa trono na Dios a Katawan ya akoen ed communion.
9. Saray ogogaw so ag ira komon papaulyan ya manbatik-batik, liber-liber o mano-osilan peles na misa o silibrasyon na saray sakramento. Asikasoen iray ogogaw pian agira mandisturbo ed say pandarasal na totoo.
No say ogaw et manakis, saya komon so ipaway tan diman patundaen. Lapud saya, ag nadisturbo so silibrasyon diad dalem na simbaan. Ibangat iran mandeen; ag ira akar-akar. Say simbaan aliwan playground.
Saray ogogaw komon so walan lanang so man-aasikaso ed sikara. Ibangat iran aliwa labat ya mandeen no ingen ibangat met iran mangiter na galang tan respeto ed say Dios, tan say silibrasyon ya nagagawa ed abong na Dios.
10. Say misa et aliwan apolpoltot ya silibrasyon. Manlapud gapo ya anggad sampot, saksakey ya silibrasyon iya. Wadman tayo la komon ed gapo – diad entrance song — tan agtayo onaalis ni anggad sampot – diad recessional song.
No onsipot, nengnengen ya anggapo so atilak – say Panuntunan, tissue tan arum niran bengatla. Nengnengen ya anggapo met so atilak ya personal ya kayaryan. No bilbilang et walay atilak ya personal properties na arum, saya et ipakabat ed Parish Office.
Malinis ya asabian so simbaan, malinis ya taynan.
Man-genuflect o mantalimokor no kasumpal ya ompaway ed pew.
Misalamat ed say Dios ed say grasya tan bendision ya naawat. Komon diad pikakasakey tayod panangidayew tan galang ed say Dios et magmaliw tayon mas maaro, mas makasi, mas masanto. Tan diad pikakasakey tayod arum ed abong na Dios magmaliw tayon oliran si Jesus ya nanlingkur nen inorasan toy sali na saray disipulo to. Unong ed si Arsobispo Socrates B. Villegas, DD: “Say agew na Simba so aliwa labat ya Agew na Dios, balet saya et Agew na Panangaro met.
Rev. Fr. Oliver E. Mendoza, Parish Priest


text:
Kasin Kristiano Iray Tasi nen Jehova?
On. Kristiano kami lapud sarayan rason:
Gagawaen mi anggaay nayarian min aligen si Jesus tan tumboken iray bangat to.—1 Pedro 2:21.
Manisia kamin si Jesus so dalan pian nilaban, ya “
anggapoy sananey a ngaran diad silong na tawen a niiter ed saray totoo pian nilaban itayo.”—Gawa 4:12.
No magmaliw ya Tasi nen Jehova so sakey, sikatoy nabautismoan diad ngaran nen Jesus.—Mateo 28:18, 19.
Manpipikasi kami diad ngaran nen Jesus.—Juan 15:16.
Manisia kamin si Jesus so Ulo, odino aturon manuley ed totoo.—1 Corinto 11:3.
Balet dakel so pidumaan mi ed arum a relihyon ya tatawagen met a Kristiano. Singa bilang, papanisiaan mi bangat na Biblia a si Jesus et Anak na Dios, ya aliwan kabiangan na Trinidad. (Marcos 12:29) Manisia kamin ompatey so kamarerwa, amta mi met ya ag-ibabangat na Biblia ya dudusaen na Dios iray totoo diad impierno. Agkami manisian saray mangidadaulod relihyon et nepeg ya ikdan na saray titulo a pakapatnagan ya mas atagtagey ira nen say arum.—Eclesiastes 9:5; Ezequiel 18:4; Mateo 23:8-10.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, June 10, 2011
Gaway Pilipinas so Spratly Islands!
Atapis so headline na Philippine Star ta nen karuman so headline to "China scolds Phl over sea dispute."
Akin popolyanan tayo ya sikatayo ran Pilipino dia so nengneng tayo ed China et sakey ya toon maton ya sarag ton aldabisen iray Pilipino?
Akin aga "Phl defies China, asserts claims at UN"?
No onia sananey so pakatalos to ta sikatayo so maneegna no antoy gabay tayon nagawa, aliwan iray Intsik.
Makapoy so ipapanengneng na saray palapagan dia. Kaokolan ya sikatayo so manbenben ed antokaman ya gabay tan panmaongan tayo, aliwan akadepende ed arum ya totoo tan bansa.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, July 25, 2013
Iray kabusol na baley (2)
1. Iray okom ya korap, pikewet ya so nononotan da labat et so ikapal na pitaka da. Say hudikaturan siansia so numiro uno ed amin ya opisina na burukrasya ed inkakorap. Ed inkabayag dan mangiter na disisyon parad kaabigan na baley, naanggapoy ilalo so baley ya iray nantakew, iray nanggaway mauges et naitdan ya dugan dusa.
Aga onaliguas so baley no wala ira ditan ed Supreme Court, Court of Appeals, RTC, MTC etc. Anggad wad tan ira ya akairong ya aga ira mangiiter na dugan tutul ta nababayaran ira, anggapoy pansabian na riporma ed gobierno.
Sikaton no say gelew et nasabi, say unaan ya paltogan iray okom.
2. Iray pulis ya sikara nira so managkonsinti na mauges ya kagagawa. Say CIDG so numiro unon sindikato. Sikara so protektor na drug lords. Lapud akasapat la ra ed sangkatageyan a betang ed law-enforcement agency ed bansa, anggapoy ilalon ontonda iray kriminalidad ed baley. Iray okom ya nababayaran tan irayay pulis ya managpatey, managkonsinti na droga, operator na gun-for-hire, sikara so totoon baleg met a samben ed progriso na baley. Ag nasabi so aliguas na baley na wadtan ira.
No onsalindak so ribolusiyon, say anak-na-baley ya miembro na ngayew a manangiyagel ed interes na baley et kaokolan dan sansakeyen a nguraten iray pulis.
3. Iray mamaulo na PDEA ya sikara so numiro unon protiktor daray drug lords. Lapud mabayag tan korap so hustisya ed baley, manpipiyesta iray managlakoy droga. Lapud nababayaran iray pulis tan PDEA, iray drug lord et maligsa lapud tuloy tuloy so produksiyon na droga. Iray naeerel labat et small-time.
4. Iray pulitiko ya so interes da labat et say iyabig na laman da tan pamilya da. No talagan maung kan politiko, suportaen mo so anti-political dynasty anggano aya et somlang ed interes mo. Lapud anggapoy nan-isponsor ya politiko ed saya likod ed saray arum, amin a miembro na Konggriso et kabusol na baley. Ipilad dia iray politiko ed probinsia, binaley-baley tan bara-barangay.
5. Iray akairong ed opisina na ahensiya na gobierno ya korap. Numiro uno dia so BOC, DPWH, DepEd, DAR, DND, NIA etc.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, January 15, 2010
Panagkerew na anunsio ed Balon Silew
Mangaawat kami na anunsio'd negosio, kasal, binyag, togiopan dara'y mankaklasi
(reunion), eleksion tan antokaman ya nayarin iyanunsio. Saraya so bili na
anunsio:
Beneg ya sakob (paway) P7000 (dikolor)
Beneg ya sakob (loob) P5500 (dikolor)
Arap ya sakob (loob) P6000 (dikolor)
Sakey bolong (laman) P5000 (dikolor)
Sakey bolong P4500 (BW)
3/4 na bolong P3000 (BW)
1/2 na bolong P2000 (BW)
1/4 na bolong P1000 (BW)
1/8 na bolong P 500 (BW)
Mantepet ed sayan numero: 09152881008 odino mankorit na email ed
balonsilew@yahoo.com.
Itandoro so Pangasinan; mansalita, mankorit tan manbasa'y Pangasinan!
Tawag para'd kontribusion ed Balon Silew Tn 10 Blg. 1 (2010)
(1500-3000 ya salita), salaysay (1000 ya salita), balita, konbilay (novel)(sakey
tekap [chapter] 3000 salita; walaay walora anggad sampluran tekap); pangiyolog
na maltaw ya litiratura ed Pangasinan: anlong, antikey ya tongtong odino
konbilay; anlong odino antikey ya tongtong ed Iloko; anlong odino antikey ya
tongtong ed Binubolinao; salaysay ed Inglis nipaakar ed Pangasinan; tan kansion
ed Pangasinan. Ipawit ira ed balonsilew@yahoo.com.
Unaan ya deadline: Iniro 31, 2010
Otit ya deadline: Pibriro 15, 2010
Tuesday, January 12, 2010
Kaokolan so dumadasig (columnist) ed Balon Silew
antikey ya salaysay (1000 salita) ed salitan Pangasinan nipaakar ed amta yon
maung (espesialisasion) singa nipaakar ed panagdalos, panagsigay, awaran na
Pangasinan, bilay na istudianti, bilay ed biektaew, panag-anlong, panag-alwar ed
sakit, kanonotan daray maistro/maistra ed abeba, atagey ya eskuela odino
kolihio, kakabatan ed ley (legal affairs), isports (odino pakasilan), panangaro
(singa Dear Dr. Love) tan antokaman ya nayarin isulat, mangipawit kayo'y
proposal ed balonsilew@yahoo.com tan sample na inkorit yo. Makaoley kayo no
antoy ingaran yo'd dasig yo ed Pangasinan. Aliwan patbek so panaglitra ta siak
bilang editor/manangikurang so makaoley ya manapiger.
Unaan ya deadline: Iniro 31, 2010
Otit ya deadline: February 15, 2010
Saray Sanga na UPSP
ya sanga na UPSP ed amin ya baley na Pangasinan, ed arum ya pasen ed Pilipinas
(Camiling, Baguio, Paniqui, Manila, Mindanao etc.) tan diad biektaew: Hawaii,
California, Saudi Arabia etc.
Unaan dia so sanga ed siudad na Dagupan, Alaminos, San Carlos, Urdaneta,
Pozorrubio, Lingayen. Mawayang saray miembro dia no labay da met so mangiletneg
na sanga ed baley da balet kaokolan ya manpatanir ed sengeg ya UPSP. Odino
mimiembro ira ed sarayan sanga.
Say mamaolo ed sanga na UPSP ed
Dagupan:
Simon R. Vistro
09174914495
Alaminos:
Melchor E. Orpilla
09213156701
San Carlos:
Digna Selmo/Jesamyne Diokno/Guido Tiong
09291693774/09276262252
Urdaneta:
Erwin S. Fernandez
09152881008
Pozorrubio:
Mel V. Jovellanos
(075)5663533
Lingayen:
Catalina L. Felicitas/Elnora B. Dudang
09175086621/09197469329
Bugallon:
Sergio A. Bumadilla
09277115519
Say getma na sarayan sanga et mangalay miembro'n mangitandoro na salitan
Pangasinan ed litirario tan audio-bisual ya kimey da. Nayarin mila saray
sumusulat ed Inglis, Iloko, Bolinao tan Tagalog balet nakaokolan ya malinew ed
poso ra so getma'n pabulaslasen so litiraturan Pangasinan. Ed arum ya salita,
kaokolan ya mankorit ira ed Pangasinan odino ibawag da'd kimey da'd pinta,
musika, tiatro, panag-ukit so salitan Pangasinan.
Naigapo la so rinasimiento na kulturan Pangasinan. Itoloy ti la sayan marakep ya
kimey ta piano nagamoran so tugtuwan kawayangan na linawa daray Pangasinense!
Sunday, January 3, 2010
Balon Silew akapaway la! Mangaliw ki la!
20 kopia ed
Mamalol's Restaurant
297 Tapuac District
c/o Rob Erfe-Mejia
09164749272
tan 10 kopia ed
Red Designs
kaabay lamlamang na Mamalol's
c/o Red Erfe-Mejia
Odino si Simon Vistro 09174914495, sfbrvistro[at]gmail.com
tan 100 kopia ed kinen
Erwin S. Fernandez
4 Mitura St. San Vicente West, Urdaneta City
09152881008
win1tree[at]yahoo.com


text:
Saray nagagawa natan
Kakkasumpal ni na eleksyon ed intiron bansa na Pilipinas. Ontan to met dia ed luyag na Pangasinan. Saray analon kandidato et mamnumpa irad kiletnegan dan posisyon no petsa 30 na Hunyo, 2013.
Analon Gobernador si Amado Totaan Espino, Jr. Sikato et mansirbi et sampot tan kumatlo ya termino to bilang Gobernador. Say Bise Gobernador to et si Jose Ferdinand Calimlim. Saray Congressman ya analo ed balang distrito et sikara di Jesus Celeste ed unaan ya distrito, Leopoldo Bataoil ed kumadwa, Rosemarie Arenas es kumatlo tan Gina de Venecia ed kumapat, Carmen Cojuangco ed kumalima tan Marlyn Agabas ed kumanem ya distrito.
Natan ed sayan kaplesan, Hunyo 3,2013 et agawan walay session na saray Bokal ed Luyag ya no akin et tinongtong da so nipaakar ed pamaekseb ed pwesto ton ya nen PNP Provincial Director Marlou Chan ya no akin et biglan naitdan na full fledged staus ed pagka Provincial Director ed sayan luyag anggan aliwan sikato so pinili na dilin Gobernador ya nepeg ya manpili ed taloran listaan ya iparongtal ed sikato na PNP.
Bangbalet si Chan et singa angga ya akapeket ed pwesto to unong ed saray Bokal kanyan tatawgan day imano ya no nayari et enekseb land pwesto antis dan ideklaran "persona non grata" diad luyag na Pangasinan o agda bibirbiren so ingkatoo tan posisyon to.
Ingkwanen Bokal Alfie Bince ya sikato so awtor na resolusyon ya mamapaekal ed si Chan ya saman ya resolusyon et mansisirbin tawag tan tenyeg ed ingkasikaton dili nen Chan lapud ta say ulupan nen Chan tan si Gobernador Espino ya initdan na totoo na balon mandato et agla naapiger tan sipor lan aderal.
Aga ni nala so panig nen Superintendent Chan ed sayan bekta.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, March 17, 2011
Saray Ford ya luganan tan say abalang ya dayew na Espino administration
Ag da kaokolan so Ford a luganan lapud saray totoo so onpapasyar ed kapitolio ya onkekerew ya tolong. Say kaokolan da labat et ondago ed saray panlilimogan daray bokal ed kapitolio ya mangipasa, mandibati nipaakar ed saray risolusion na probinsia.
Akin ag nayari iran itday gasoline ration no so rason da et manggagastos ira ed iyakar dad kapitolio odino diad baley da? Balet satan so bili na panaglingkor ed baley.
Sakey yan mantsa ed administrasion nen Gob. Espino no akin ta inmaboloy ed saya.
Say ipanengneng to ya say panegnay betang ed gobierno walay katupag to ran pribilihio ya no murekdeken talagan wala balet aliwa met laya ya malinlinew ed petek na agew sayan pekewet ya kagagawa.
Ag nayarin ikompara so probinsia ed arum ya melag ya probinsia. Sikaton ag ira onaasenso iratan ya probinsian angiter na kotsi ed bokal da lapud uunaen da ni so panggonggonaan da nen say panaglingkor ed saray kabaleyan da.
Sayang so P20 milion. Sayang so dayew na sayan administrasion. Ninonot da ni komon ya maong (Litrato: Love Krittaya).


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, March 21, 2010
Pinmawil lamet so gun for hire, akin ag da napatonda ya na PNP?
Akin magano la'y manpapatey ed luyag? Akin kasi?
Ta say gun for hire et sakey la'n negosio dia ed Pangasinan.
No sayan krimin et koniktado ed panagbotos, natokoy langula saray partisan armed groups, saray pribado'n ngayew dara'y politiko.
PAG + Gun for hire = negosio tan golo.
Iner so panlalapuan darayan paltog? PNP, AFP, inposlit (smuggled) ya paltog.
No onia so kipapasen na probinsia, mananap ka la'y arum ya panayaman.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Wednesday, March 24, 2010
Kaokolan so TFI: Siopa ray singeg ed poolan ed PUP?
Balet kaokolan ni ra kasi'n manpool ya gamit ed iskuilaan?
Pangolo'n Dante Guevara, akin pinolianan mo ra'n nagawa itan ed loob na kampus?
Saray mamaolo ed sayan golo, nepeg labat ira'n isuspindi. Nanmaliw iran maoges ya panaligan daray istudianti'n wala'd kalangweran lautla'd wala'd abeba tan atagey ya panbabasaan.
No aktibista ka'n onsosomlang ed autoridad ya wala ka'd nepeg mo'n alageyan, onaboloyak ed sika. Balet no arsonista ka, maong ni'n ikolong da ka'd pangawan.
Nasosobraan da lara'y manbabangat ed sarayan istudianti.
Diad sayan diniral tan pinoolan ya kagawaan na iskuilaan, manepeg labat ya itagey na PUP so tuition fee!


text:
Walay dwaran pasen ya abitla ed saray babasaen tayo natan. Unaan, diad Tanamanan na Eden o Garden of Eden. Diman wadman ya amin so dakerakel ya kiew tan tanaman, ayep tan saray manok. Diman, wadman ya amin so nakaukolan na too ya inter na Dios ed si Adan tan si Eba ya usaren, asikasoen, pabolaslasen. Malinlinew balet ya anggaman inter na Dios ed sikara, say Dios ni so akan-kayaryan na amin ta lapud nanlapu ed say Dios ya amin. Inpabayes, tan ipapaasikaso na Dios labat ed sikara di Adan. Kanian, pian agnalingwanan nen Adan tan Eba iya, say Dios inter tod sikara so ganggan – sakey ya ley ya tooren da: ag nayarin kanen so bunga na kiew a mangiiter na pakaamta ed maung tan maoges. Diad Garden na Eden, alingwanan di Adan tan si Eba ya sikara so manag-asikaso labat na Dios; inpabayes labat na Dios ed sikara so amin; aliwan sikara so akankayaryan na Garden of Eden. Lapud sayan inpakalingwan da, sikara so nankasalanan.
Say kumadwan pasen ya abitla: say kalawakan; say disierto ya nakar na Katawan ya nandasalan tan nan-ayunoan. Say kalawakan so kabaliktaran na Garden of Eden: anggapo so tanaman; anggapo so bunga-bunga, anggapo so masasamit ya kakanen. Diad disierto na Katawan balet, diman atalo so tukso. Diad disierto, anggaman naalmo so kairapan, wadman so pakapanyari na Dios.
Diad sayan kuaresma, sarag tayo met so onlad disierto na bilay tayo: say pamirbir ya sikatayo labat et tinawag na Dios ya manag-asikaso na say mundo. Birbiren tayo ya diad gapoy-gapo, anggapo so kayaryan tayo. Nanlapu ya amin ed say Dios; say Dios ya aliwan masiblet. Say Dios inpalima ton amin labat ed sikatayo so mundo, pati say bilay ya bebenbenan tayo.
Diad sayan disierto, anggapoy arum no say Dios. Say Dios so amin. Tan lapud sikatayo labat so akingipalimaan na Dios so amin ya pinalsa to, agtayo komon lilingwanan ed sarayan panaon na kuaresma ya manbilay unong ed say Generosity na Dios ed sikatayo, manbilay unong ed say Panangasi na Dios tan manbilay unong ed say Pakapanyari na Dios.
Lapud say Dios et alab-labas so Generosity to, lapud say Dios et aliwan masiblet, komon sipaparaan tayon manbilay ed PISASALAMAT ed say Katawan. Lapud iiter na Dios ya amin ed sikatayo so nakaukolan tayo, tan inter na amin ya usaren tayo so pinalsa to, asikasoen irayan amin. Agtayo deralen so bilay tayo, agtayo daraken so mundo tayo, agtayo dutaken so kaliber-liber tayo. Agatayo sarag ya gawaen ya anggan anto nipaakar ed sarayan inpaasikason tan inpabayes na Dios ed sikatayo: RESPONSIBILIDAD itayo irayan amin. Natan tan diad arapen iran panaon.
Lapud say Dios et aliwan masiblet ed sikatayo, komon amta tayon manbilay ya kontento ed saray walad sikatayo. No agtayo nakontento, say labay ton ibaga, kulang iray walad sikatayo. Tan no aakoen tayon kulang iraya, panon tayon misalamat ed say Dios? Komon simpli iray labay tayo, tan daiset iray nakaukolan tayo. Ta no kontento tayo ed say daiset ya walad sikatayo, say tatawagen ya duga et baleg lan fiesta! “If I am content with little, enough is as good as a feast”.
Manbilay tayo met sirin unong ed sayan generosity na Dios. Manbilay tayon aliwan masiblet. Akin et agaylay irap tayon mangiter? Ta lapud natatakot tayo ya naupotan itayo. Lapud natatakot tayon sikatayo so naandian no mangiter tayo ed arum. Say labay to yan ibaga: agtayo manisia ya say Dios yet aliwan masiblet. Agtayo manmamatalek ed say Panangasi na Katawan ed sikatayo. Say Dios Mapangasi. Sayan panangasi na Dios et agnsabsabaan.
Panon tayon nasukat no sikatayo so generous? Aliwan diad kabaleg na iiter tayo. Say toon generous et aliwan samay angiter na sankabalegan, no ingen et samay angitilak na daiset para sikato. Ta lapud manisia ya say Dios et aliwan masiblet, tan agpatayo so Dios nipaakar ed say pangiter na nakaukolan tayo.
Diad Paraiso na Eden, abalang na too so grasyan bilay ya andi-anggaan; diad disierto na Katawan, inpawil tod sikatayo so bilay ya walad sayakop na panangaro tan panangasi na Dios, ya ag nasabsabaan so iiter ton bendisyon ed sikatayo ran toon angipalimaan to labat so amin a pinalsa to. Ontan pa komon. Amen.


text:
Comment
Assalamo alaikom sii ko manga Baloinians sangkae a koliling a donya na samporna ko manga thatadingan sangkae a Baloinians Online. Alhamdo lilAAH sangkae a kiyapakambalingan a mi sa inged a Paris sa kapipiya ginawa sii ko kiyandalakaw ami ko manga ped a inged. Phanalamatan ami sa madakel a salamat angkae a Ariyami a Webmaster ago giyangkae a pakatatayaan ago seselaan a pagari/laki tano a Chairman a si Datu Soler Garlan ka oda so panagontaman iran na di misampay angkae a manga Tamr a phakhailay niyo sa Video a giimbagibagiin. Siran i mithandingan sa kiyapamasaaon sa Saudi sa kiyaomanan iran pen sii ko kinipakawitenon ka daa thoon so budget. Balasan siran o Kadnan sa madakel a balas sii ko manga pipiya a galebek iran para ko inged tano ago so manga taoron. Allahumma Aameen.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Saturday, October 1, 2011
Akin delap? Iray dam operators tan PAGASA et tanga
Diad inkamureng daray dam operators tan PAGASA.
Ag da akoen ya baleg so ginawa ra ed inpantagey na delap. Inbolos day danum ed saray kalayan nen atipon lay danum ya insalog nen Pidring.
No onsabi so bagyo ag met tampol. Wala ni sakey odino duaran agew ya onloob ed Philippine area of responsibility. Akin ag da ibolos so danum sakey odino duaran agew sakbay ya onsabiy bagyo?
No ontan walay panaun ya onsoner so danum ed dalin. Natan, no onuran ya dakel no bagyo la, abawasan lay danum ed dam ta pian ag la mangibolos diad mismon agew na bagyo.
Mairap kasi yan nonoten?


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Sunday, November 13, 2011
Iray kasalanan daray Cojuangco-Aquino
Dakel so pinapatey daran totoo ed pyudal ya binaleybaley na Tarlac ya say katawan da et iray pamilya Cojuangco tan Aquino.
Nen agawa tay Hacienda Luisita massacre, inolit day agawgawa nen 1960s nen pinapatey daray akandalin na dalin ya ginamgam daray Cojuangco.
Satan ya dalin ed Hacienda Luisita ya inames ed dala daray dumaralos et tanda na inkaganid ed kuarta tan oley daray Cojuangco tan Aquino.
Sakey ed saray amaltog ed saray totoon onlalaban ed dili dan kanepegan et bodyguard nen dati nen Kongrisista ya si Noynoy Aquino. Sikato ni angan ko so bodyguard to anggad natan.
Natan irayan katuaan ag ira pinmaway nen iliksion. Lapud kasi ed kasil daray Cojuangco-Aquino ya pepetan iray midia na kuarta?
Sikaton atay CARP odino Comprehensive Agrarian Reform Program et sakey ya kabalgan ya lurey ed administrasion nen Cory Aquino ta say Hacienda Luisita et ag inpila ed programa.
Baleg so panduaruwak ed administrasion nen Pnoy aga labat lapud sayan kasalanan da ed totoo na Tarlac ya kabaleyan da ni met. Balet lautla ed saray angkabaleg ya lingo ya nagagawa ed inagew-agew ya batik na oley to.
Natan ag popolianan komon daray anacbanua na Pangasinan ya manari iray Cojuangco diad luyag lautla ta wala lay akaloob ed politika na Pangasinan.
Igagapo da la langula so panaggamgam na dalin ed Bayambang tan arum ni ran baley ed ketegan na Tarlac tan Pangasinan. Ag komon ya paolian na totoon walad oley ed Pangasinan ya mangiyagel ed saray kanepegan daray kabaleyan tin Pangasinan.


text:
The goal of this website is to be a safe for souls website advancing Catholic thinking and education. When editing, please adhere to the Content Standards.
Some images have been enhanced for teaching purposes and may not be identical to the original artwork.
Pangasinan Mass Book
This Mass Book is in the beginning stages. Please be patient while we learn how to format this language.
Pangasinan Mass Book
Panuntunan na Misa
RITO NA PANAGPARAAN SAY ILOOB (alagey)
(Kanta ed iloob)
P: Diad ngaray Ama tan Anak tan Espiritu Santo. K: Amen. P: Say gracia na Katawan tayon Hesucristo, tan say aro na Dios, tan say pikakasakey na Espiritu Santo so wala komun ed sikayon amin. K: Ontan met ed sika.
PANAGSIBKEL
P: Agagik ira, pian niparaan tayoy inkasikatayo a manumpal na saray masantos a misterio, nunoten tayo ray kasalanan tayo. (man-ulimek tan man-umameng) A: Mankonfesar ak ed Dios a makapanyarin amin, tan diad sikayon agagik ta nankasalanan ak ed nunot ko, salitak, gawak tan liwat ko. (patokey pagew) Kanian mikasi ak ed Santa Marian lawas Virgen, amin day angeles tan sasantos tan diad sikayon agagik, ta pikasi yo ak ed Dios a Katawan tayo.
P: Kasian itayo komuy Dios a makapanyarin amin, paandien To ray kasalanan tayo, tan iyakar To itayod maandon bilay. K: Amen.
KYRIE (Ikanta odino isalita)
P: Katawan, mangasi Ka. K: Katawan, mangasi Ka. P: Kristo, mangasi Ka. K: Kristo, mangasi Ka. P: Katawan, mangasi Ka. K: Katawan, mangasi Ka.
GLORIA (Ikanta odino isalita)
A: Nagalang so Dios ed sankatageyan, tan diad dalin kareenan ed saray totoon maong ya inpanlinawa. Idayew mi Ka. Itandoro mi Ka. Dakmomoan mi Ka. Igalang mi Ka. Misalamat kamid Sika, lapud matalonan galang Mo. O Dios a Katawan, mangatatawen ya Ari, Dios Aman makapanyarin amin. O Hesukriston Katawan, bogbogtong ya Anak , O Dios a Katawan, Korderoy Dios, Anak na Ama, ya manamaandi kasalanay talba, kasian Mo kami. Sika ya manamaandi kasalanay talba, akom pa ray pikakasi mi. Sika a manyorong ed kawanay Ama, kasian Mo kami. Ta Sikan bokor so masanto, Sikan bokor so Katawan, Sikan bokor so sankatageyan, Hesucristo, a katekep Moy Espiritu Santo, ed galang na Dios Ama. Amen.
P: Mikasi tayo…. K: Amen.
LITURGIA NA SALITAY KATAWAN
UNONAN BABASAEN (yorong) (panbasa ed Masanton Eskriptura)
L: Saya so salitay Katawan.
K: Salamat ed Dios.
KUMADWAN BABASAEN (panbasa ed Masanton Eskriptura) L: Saya so salitay Katawan. K: Salamat ed Dios.
ALLELUYA (Ikanta odino isalita ) (alagey) Ibanghilyo P: Say Katawan so wala komun ed sikayo. K: Ontan met ed Sika. P: Babasaen ya inaon ed masanton Ibanghilyo onung ed... K: Nagalang Ka Katawan. (+) P: Saya so Ibanghilyo na Katawan. K: Narayew Ka, Katawan a Hesukristo.
PALIWAWA(SERMON) (yorong)
PANGIBELIAW NA PANANISIA
A: Manisia ak ed Dios a makapanyarin amin, manamalsay tawen tan dalin. Manisia ak ed Hesukriston Anak Ton bogtong, a Katawan tayo. Tinmoo ed gaway Espiritu Santo tan inyanak nen Virgen Maria. Inpapairap nen Poncio Pilato, inpasak ed Krus, inatey tan inkotkot. Inmakseb ed saray inatey. Diad komatlon agueo inmolin binmilay. Tinmokotok ed taoen tan manyorong ed kawanay Ama. Onla dia lamet a mangokom ed saray mabilay tan inatey. Manisia ak ed Espiritu Santo. Sisiaen ko met so Santa Iglesia Katolika, say pannanabangan day sasantos, say panamaandiy kasalanan, say kiolid bilay na laman, tan say bilay ya ag naandi. Amen.
LAPAG A PIKAKASI
LITURGIA NA EUCARISTIA
PANANGISAKLANG (yorong)
P: Nagalang Ka, Katawan…………. pian mgamaliw ed sikami a tinapay na bilay. K: Nagalang so Dios ed ando lan ando. P: Nagalang Ka, Katawan…. ….pian magmaliw ya inumen ya onkanad kamarerua mi. K: Nagalang so Dios ed ando lan ando.
(Mandasal so pari tan manuras na lima to)
P: Mikasi tayo, agagik, pian sayan bagat tayo et onkanan akoen na Dios Aman makapanyarin amin. K: Akoen komun na Katawan so bagat a manlapud saray limam a pangirayew tan pangigalang ed ngaran To, yo onkana met ed kaabigan tayo, tan kaabigan na lapag ya Iglesia To.
DASAL ED BAGAT (alagey) P: … ……….nen Hesukriston Katawan tayo. K: Amen.
DASAL NA PISASALAMAT
P: Say Katawan so wala komun ed sikayo. K: Ontan met ed sika. P: Itangwa yo ray kapusoan yo. K: Intangwa mi la rad Katawan. P: Misalamat tayod Dios a Katawan tayo. K: Matunong so misalamat tan mangirayew ed Sikato. P: Ama………………………..
PANANGITANDURO (ikanta odino isalita) A: Santo, Santo, Santon Katawan; Dios a makapanyarin amin. Napnoy tawen tan dalin na galang Mo. Hosana ed sankatageyan. Nagalang so onsabid ngaray Katawan. Hosana ed Sankatageyan.
(talimokor)
P: Katawan a Hesukristo,…………..Gawa yo ya a pakanunnunutan ed Siak.
P: Ibeliaw tayo so misterio na pananisia: A: Inatey si Kristo
Inmolid bilay si Kristo
Onpawil dia si Kristo.
(odino)
Lapud inpatey Mo, tinalo mi patey
Lapud inkiolim, ilaloan mi onulid bilay
Katawan a Hesus, onakseb Kan magalang.
(odino)
No kanen mi yan tinapay tan oninum
kami ed sayan kupa, ibeliaw mi inpatey
Mo anggad onakseb Kan magalang.
(odino)
Katawan, lapud Krus Mo tan inkiolim,
inlaban Mo kami. Sika so Manangilaban
na talba.
P: …………..Lapud si Kristo, diad si Kristo, a katekep Toy Espiritu Santo, amin a galang tan dayew so niiter ed Sika makapanyarin Ama, Dios ed ando lan ando. K: Amen. (Ikanta o isalita)
RITO NA KOMUNION (alagey)
SAY DASAL NA KATAWAN TAYO
P: Onung ed bilin tan bangat na Katawan dasalen tayon sitatalek so “Ama Mi”
A: Ama mi a wala ed tawen, nagalang so ngaran Mo. Onsabid sikami panarian Mo, onorey linawam diad dalin a onung ed tawen. Say kanen min inagew-agew, iter mod sikamid agew aya. Tan pandien Mo ray utang mi, onung na panamaandi mi ed saray akautang ed sikami. Tan ag mo kami iter ya onabuloy ed tukso. Ilaban Mo kami ingen ed mauges. P: Ilaban Mo kami Katawan ……………… .ed isabi na Manangilaban min Hesukristo. K: Ta kayarian Mo so panarian, pakapanyari tan galang ed ando lan ando.
TANDAY KAREENAN P: Katawan a Hesukristo………………….. a diman Ka manayam ed ando lan ando. K: Amen. P: Say kareenan na Katawan so walad sikayo komun lawas. K: Ontan met ed sika. P: Maniiteran itayoy tanday kareenan.
PAMISAG NA TINAPAY
A: Korderoy Dios ya manamaandi kasalanay mundo, kasian Mo kami. Korderoy Dios ya manamaandi kasalanay mundo, kasian Mo kami. Korderoy Dios ya manamaandi kasalanay mundo, itdan Mo kami kareeenan.
KOMUNION (talimokor) P: Nia so Corderoy Dios ya manamaandi kasalanay mundo, mapalar iray atawag ed pandem To. K: Katawan ag ak onkanan mangakod Sika, balet diad sakey labat lan salitam onabig ak.
DASAL KAYARI KOMUNION (alagey) P: Mikasi itayo….. K: Amen.
RITO NA PANGISAMPUT (alagey)
P: Say Katawan so wala komun ed sikayo. K: Ontan met ed sika. P: Bendicionan kayo komuy Dios a makapanyarin amin: Say Ama, tan say Anak (+) tan say Espiritu Santo. K: Amen. P: Asumpal lay Misa, milay kareenan nen Kristo. K: Salamat ed Dios.
(Kantad pangisamput)


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Tuesday, November 3, 2009
Tawag na pangisumiti na artikulo para'd Balon Silew
tongtong, balita tan salaysay. Say pangisumiti et aliwan garantiya na
panangipalapag na saray artikulo. Onsaral ya ed tutul na pangolon manangikurang
tan say ibaga na saray katolong ya manangikurang. Ipawit yo ed
balonsilew@yahoo.com ya ag onlampas na Nobiembri 22.
Erwin S. Fernandez
Pangolon manangikurang
Balon Silew


text:
ASALAMU ALAYKOM WARAHMATULLAHI WABARAKATUH.
RAMADHAN KAREEM... KO MANGA PAGARI AGO BABAY AMI KO AGAMA ISLAM.
Sa giya kapapantagan a babarakaten a Olan olan a Ramadhan na ipangoraw ami rekano so maana o Salam go so Masisingayo ami ko manga puso ami. Sa pangniin ami sii ko ALLAH a tarimaan iyan so manga pipiya a Amal tano sa baloin niyan rektano a malbod a ditano di kinggolalanen sii ko manga pipiya a galbek tano. Sa tarimaan o ALLAH so manga amal tano sa pakimbagyanen yan rektano so da petamanan niyan a Balas a mapya.
Sa giya bolan a Ramadhan na mamagoyata tano sa kapakang galbek tano sa manga pipiya a Amal, sa pakalaan tano so di kang giginawae, kapamagogopa, go so ditano di kaka kalimoai a manga Muslim. Sa mapadalem rektano so babaya ko omani e petang gisaan sa mikababaya tano sii ko ped tano so datar a kapkababayae tano ko manga ginawa tano. Sa panamaran tano a palaya tano makapiya sa giya kasasagad rektano angkai a Mala a Bolong (Ramadhan) sii ko di tano di Kapagentao, sa kabolongan so manga panyakit tano a manga rarata datar o panyakit ko kambobolawasan ago panyakit ko di kapagentao go kapaginged.
Pangniin ami sii ko ALLAH a siapen tano niyan palaya sii ko ditano di Kapamuasa sa makalidas tano sii ko manga rarata. Ago pangniin ami pen sii ko ALLAH a mambgyan tano so mapapadalem sii ko Ramadhan maana so Limo, Rila ago so Kapakalidas tano sii ko Apoy ko Naraka Jahannam.
Pangninta palaya tano Ikalimo o ALLAH lalayon.
From: YBPI Officers


text:
ONLIING! NO. 5 2016
Talaga Kasin Nambilay si Jesus?
Antoy ipapanengneng na history?
Talaga Kasin Nambilay si Jesus?
Antoy ibabaga na saray historian tan walaan na autoridad nensaman tan natan nipaakar ed satan?
Nagagawa ed North tan South America
Say stress tan krimen so pigara labat ed dakel ya problema na arum ya bansa ed North tan South America. Kasin makatulong so ibabaga na Biblia?
No Panon Yon Ibangat ed Anak Yo so Tungkol ed Sex
Anggano uga-ugaw ni ray ananak, wala la ray nababasa dan tungkol ed sex. Antoy nepeg yon naamtaan? Antoy nagawaan yo pian naprotektaan iray anak yo?
Makapakelaw ya Elemento
Anggapo lay elemento ya mas kakkaukolan nen say saya. Anto itan, tan akin et importantin maong itan?
Pisasalamat
Dakel so maong ya epekto no iyugali tayo itan. Panon itan ya makatulong ed sika, tan panon mon niyugali itan?
Aristotle
Saray ideya na sayan philosopher nensaman et baleg so impluensya tod bangat na nanduruman relihyon.
“Natan Ko Labat ’tan Amta!”
Uusaren na saray managbangat, guidance counselor, tan arum ni iray video ed website ya jw.org.
Arum nin Walad Online
Misalamat
Panon mon nipanengneng so pisasalamat mo ed arum?


text:
TEPET NA SARAY KABATAAN
Kasin Mauges so Homoseksualidad?
“Sakey ed saray sankairapan ya nilabanan ko legan na ibabaleg ko et say panggustok ed kaparehok ya laki. Inisip ko ya onlabas lanlamang iyan liknaan, balet lalabanan ko nin siansia anggad natan.”
Si David et sakey a Kristiano ya labay ton paliketen so Dios. Nagawaan to kasi itan no onggugusto ed kapareho ton laki? Anton talaga so pakanengneng na Dios ed homoseksualidad?
Antoy ibabaga na Biblia?
Nayarin nanduruma so opinyon na totoo tungkol ed homoseksualidad depende ed kultura o henerasyon da. Balet saray Kristiano et agmanpapaimpluensya ed opinyon na dakel odino “unor-unor” ed amin ya bangat. (Efeso 4:
Malinlinew so prinsipyo na Biblia tungkol ed homoseksual iran kagagawa. Ibabaga na Salita na Dios:
“Agka miaakdol ed sakey a laki a singa piaakdol mod sakey a bii.”
—Levitico 18:22.
“Unong ed saray pilalek na kapusoan da, . . . pinaulyan ira na Dios ed agnakontrol a pantintindek da ed sekso, ta saray bibii ed limog da et sinalatan day nisipor ya usar da, a sumlang ed gagala na inkapalsa ra.”
—Roma 1:24, 26.
“Agkayo palilingo. Saramay manggagaway seksual ya imoralidad, saray mandadayew ed idolo, saray mikakalugoran, saray lalakin padadaeg ed homoseksual a kagagawa, saray lalakin manggagaway homoseksualidad, saray matakew, saray maagum, saray buanges, saray makaderal so panagsalita ra, tan saray managkatkat et agda natawir so Panarian na Dios.”
—1 Corinto 6: 9, 10.
Diad tua, saray prinsipyo ya inter na Dios et parad amin, balanglan say nagugustoan da et kapareho day sekso odino andi. Amin ya too et dapat ton kontrolen so sarili to no nalilikna to ya say labay ton gawaen et kontra ed labay na Dios.
Kasin labay ya ibaga na satan ya . . . ?
Kasin labay ya ibaga na satan ya ibabangat na Biblia ya busolen tayo ray bakla o tomboy?
Andi. Diad tua, ag-ibabangat na Biblia ya busolen tayoy anggan siopa
Kasin labay ya ibaga na satan ya dapat ya kontraen na saray Kristiano iray ganggan na gobierno ya nayarin mankasal so duaran mankaparehoy sekso (same-sex marriage)?
Ibabaga na Biblia ya parad Dios, say panangasawa et para labat ed laki tan bii. (Mateo 19:4-6) Balet, saray nagagawan pandedebati no kasin payagan na gobierno so same-sex marriage et aliwan lapud labay dan gawaen so duga, noagta lapud isyu ed politika. Ibabaga na Biblia ya agdapat mibabali ed politika iray Kristiano. (Juan 18:36) Kanian agda susuportaan tan agda met kokontraen iray ganggan na gobierno tungkol ed same-sex marriage odino homoseksual iran kagagawa.
Panon to balet no . . . ?
Panon to balet no say sakey ya too et mibibiang ed homoseksual iran kagagawa? Sarag to ni kasi manguman?
On. Diad tua, nen inmunan siglo et wala ray homoseksual ya anguman! Kayarin imbaga na Biblia ya saramay mibibiang ed homoseksual iran kagagawa et agda natawir so Panarian na Dios, oniay inyarum na satan: “Ontan so arum ed sikayo nensaman.”
Kasin labay ya ibaga na satan ya saramay intunda da lay homoseksual iran kagagawa et agla ran balot akalikna na homoseksual iran pilalek? Andi. Ibabaga na Biblia: “Isulong yoy balon personalidad, a diad panamegley na suston kakabatan et napapasimbalo itan.” (Colosas 3:10) Labay ton ibaga, tuloytuloy so pananguman.
Panon to balet no say sakey ya labay ton unoren so prinsipyo na Dios et wala ni ran siansiay homoseksual ya pilalek to?
Sarag tayon kontrolen o labanan so anggan anton pilalek tayo. Panon ey? Ibabaga na Biblia: “Mantultuloy kayon manakar unong ed espiritu pian agyon balot gawaen so pilalek na laman.”
Ag-ibabaga na satan ya bersikulo ya say sakey a too et aglan balot makaliknay mauges a pilalek. Pero no naynay ton basaen so Biblia tan manpikasi, sarag ton labanan iratan ya pilalek.
Ontan so naeksperiensya nen David, ya abitlad gapo
On, mas maliket tayo no unoren tayo ray prinsipyo ya inter nen Jehova. Kombinsido tayo ya saratan et “maptek, paliketen day puso,” tan ‘no unoren tayo iratan et walay baleg a tumang.’


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Thursday, April 22, 2010
COMELEC: Akankasalanan no akin marutak so kaliberliber ed sayan iliksion
Akin mairap so manpaseminar ed saray mankakampania nipaakar ed saray nayari tan ag nayari ed saya'n iliksion sakbay na campaign period?
Akin ag to sarag ya mangiter ya pamadosa ed sarayan onsosomlang ed ley?
Andi. Ta irayan opisial na COMELEC tan anggano saray wala'd beba diad probinsia tan baley, mureng ira tan inutil.
Agra, say abogado'n abogago, ikal ka'd tan ed DOJ!
Anggano ag ka manaral ya ley, nanengneng mo la ya wala'y betang daraya'n Ampatuan ed agawa'n baleg ya krimin.
Natan no sika et wala'y otang ed linawa ed saray Ampatuan, anggano imulagat mo'y mata'm et nanengneng mo la ya wala'y betang da ed saya, siansian ag mo iyaboloy ira'n ipila ed asonto. Tan no sika et aso-aso na pangolo ya antakot ed ibelyaw dara'y Ampatuan nen 2004 ya iliksion, ikalen mo ira ed listaan.
Satan so ginawa nen Agra.
Makapal so lupa to ya no ag sikato onikal ed DOJ. Kunsabagay, sikato'n inyorong sikato nen GMA ta atan so gaween to. Tsk tsk tsk.
Ta ambisioso ka'n manmaliw ya pangolo na DOJ, atan so nala'm. Balet ikal ka'd tan ta pinatey mo'y katunongan na baley.
Saray matila'n presidential spokesmen
Amin ya pasia na manooley ed saray dipartaminto, ondalan ya ondalan ed say pangolo ta sikato so mamapasia.
Odino sakey met ya mureng ya'n pangolo?
No anto'y inpasia nen Agra diad Maguindanao masaker, say natetel si Arroyo.
Sikato'n matila iraya'n tagasalita nen GMA. No anto'y kiew, sikato met so bonga to, awa?
Thursday, April 8, 2010
COMELEC, OTC Paper Supply nen Henry Young: Ballot secrecy folder, manisia kayo'n P380?
Diad inkasiba da ed kuarta, singa sara-sarag da'n lokoen so totoo.
Pigara kasi so apag daray miembro na COMELEC en banc ya angiter ya bindision ed saya? Pigara met kasi so apag nen Jose Tolentino? Akin tanga ya'y si Jose Melo ya ag da kono sinukay ya maung so kontrata?
Manisia kayo ballot secrecy folder P689.7 milion?
Agi, magsi-awit ti la labat la ya folder kasabi iliksion. Balet saray akibiang ed saya, ikolong ira. Andi, ipapaltog ira ed sakey ya firing squad. Walaak ed gilig ya manbantay.
Siopa'y ibotos ko natan ya iliksion?
2. Saray mansasalita'y Pangasinan ed campaign speeches da.
3. Saray onaabuloy ed pangusar na Pangasinan bilang salita ed panagbangat ed iskuilaan.
4. Saray mangiyulo na tugtuwan kultural ya rinasimiento na Pangasinan.
5. Saray makatalos na linawa na baley.
6. Saray makaamta ed ibolaslas na baley.
7. Saray maung ya mankimey ed iyabig na baley.
PNP Chief Versoza ed malinis tan patas ya iliksion: Kaokolan to so suporta'y baley
Kaokolan to'y suporta na totoo natan ya ag to labay so onabuloy ed getma na Malakanyang.
Saludo ak ed pasia to'n onboba ed puisto to kasumpal na Hunio 30 bilang pangiter to'y galang ed ontombok ya prisidinti.
Wednesday, April 7, 2010
Kaokolan ya ikalen so Malaysia ed GRP-MILF peace talks
Akin ta piliten ya iseksek na Malaysia so dili to no onia so kipapasen na relasion na Malaysia tan Pilipinas? Ta piano kasi naamtaan to so antokaman ya pamaakaran na GRP-MILF nipaakar ed Sabah?
Duga si Sinador Biazon ya kaokolan ya ikalen odino onikal so Malaysia ed sayan pitongtongan na GRP-MILF. Balet say MILF so mapilit. Akin kasi? Sikara kasi so pangaalaan na armas daray miembro to?
Akin ta intirisado nin siansia so Malaysia ed tongtongan na GRP-MILF?
Nanenengneng dan nayarin usaren so MILF ta piano linguanan na GRP so pibibiang to ed Sabah ed panamegley na pansuporta ed pilalek na MILF ya onalis so Mindanao ed oley na gobierno'n Pilipino.
Maung nin katongtongen so Indonesia tan The Netherlands ya onalagey ed sayan peace talks.
Sunday, April 4, 2010
Iligal so panangibetang nen GMA ed si Yuchengco!
Aliwa labat ya aya. Akin ta mangibetang kay imbahador natan ya duaran bulan labat la et iliksion la? Ag ni ampetang so impanyorong to'd irongan, kaokolan sikaton manpatanir ta wala'y balon pangolo. Sakey ni, no tugtuwa ka'n ikonomista, mabli tan magastos no salatan mo so sakey ya career diplomat ya bigla-bigla. Ompano so isip to et ag la onbeba ed poder ya nayarin si Yuchengco ni so imbahador kasumpal na Hunio 30?
Balet no ikalen mo'y Delia Albert ya maronong ya diplomat ya ag ka ni nanpatanir, anto ka kasi'n pangolo?
Bastos tan tanga.
No aliwa so getma to ya'n impanbetang, sakey ka'n buanges ed oley.


text:
Maong a Balita ya Nanlapud Dios!
Anto ita’y maong a balita ya nanlapud Dios? Akin ya manisia tayod satan? Ebatan na sayan brosyur iray kaslakan ya tepet ed Biblia.
No Panon Kan Natulongan na Sayan Brosyur
Natulongan ka na sayan brosyur ya na-enjoy so panaral mod Biblia, say Salita na Dios. Amtaen no panon mon nausar so Bibliam pian anapen iray teksto.
Anto Ita’y Maong a Balita?
Amtaen no anto ita’y maong a balita, akin et importantin naamtaan itan a tampol na totoo, tan no antoy nepeg tayon gawaen.
Siopa so Dios?
Wala ’tay ngaran na Dios tan kasin iyaansakit to itayo?
Talaga Kasin Nanlapud Dios so Maong a Balita?
Panon tayon nasegurado ya nanlapud Dios so Biblia?
Siopa si Jesu-Kristo?
Amtaen no akin ya inatey si Jesus, no anto ta’y dondon, tan no antoy gagawaen nen Jesus natan.
Antoy Gagala na Dios Parad Dalin?
Ibabaga na Biblia no akin ya pinalsa na Dios so dalin, no kapigan manampot so kairapan, tan no antoy nagawad arapen diad dalin tan ed totoo.
Antoy Nagawad Saray Inaatey Diad Arapen?
Antoy nagawad sikatayo no ompatey tayo? Kasin napinengnengan tayo lamet iray inad-aro tayon inatey la?
Anto so Panarian na Dios?
Siopa so Ari ed Panarian na Dios, tan antoy gawaen na satan a Panarian?
Akin et Iyaabuloy na Dios so Kaugsan tan Kairapan?
Panon ya ginmapoy kaugsan, tan akin ya iyaabuloy ni itan na Dios anggad natan? Naandi ni kasi kairapan?
Panon ya Magmaliw a Maliket so Pamilya Yo?
Maliket a Dios si Jehova, kanian labay ton magmaliw a maliket iray pamilya. Amtaen so praktikal iran bilin na Biblia parad sanasawa, atateng, tan ananak.
Panon Mon Nabirbir so Dugan Panagdayew?
Kasin saksakey labat so dugan relihyon? Amtaen so limaran pakabirbiran na dugan panagdayew.
Panon Itayon Minabang ed Saray Prinsipyo na Biblia?
Imbaga nen Jesus no akin ya kaukolan tayoy panangigiya tan no anton duaran prinsipyo ed Biblia so sankaimportantian.
Panon Kan Onapit ed Dios?
Amtaen no kasin dedengelen na Dios so amin a pikakasi, no panoy nepeg ya pampikasi tayo, tan no anto ni ray nagawaan tayo pian onapit itayod Dios.
Antoy Nagawad Saray Relihyon?
Onsabi kasi panaon ya mankakasakey so amin ya totoo diad pandayew ed saksakey a tuan Dios?
Akin ya Walay Organisasyon na Dios?
Ibabaga na Biblia no akin tan panon ya naoorganisa iray tuan Kristiano.
Akin ya Kaukolan Mon Ituloy so Panaaral Mo?
Panon ya minabang so arum ed panaaral mo nipaakar ed Dios tan ed Salita to? Anton relasyon ed Dios so niwala ed sika?


text:
TULONG PARAD PAMILYA | PAMABALEG NA ANANAK
Tulongan Iray Ananak ya Arapen so Panmarmarikit o Pambalbalolaki
NO AKIN YA MAIRAP
Singa nen karuman labat ya sankaebam so melag nin anak mo. Natan et man-tinedyer la
Panon mon natulongan so anak mo ya arapen iyan mairap a talosan tan no maminsan et makapataktakot ni ingen ya pananguman?
NO ANTOY NEPEG MON NAAMTAAN
Say panmarmarikit o pambalbalolaki et walay panaon to. Nayarin masakbay iyan onggapo diad edad ya walora tan no atrasado et labinlima odino onsulok ni. “Aliwan parepareho so karukey na panaon na panmarmarikit o pambalbalolaki,” kuan na libron Letting Go With Love and Confidence.
Nayarin wala ray tatakotan na saray manmarmarikit o manbalbalolaki. Saray walad ontan ya stage et nayarin apektadon maong ed no antoy nayarin isipen na arum ed sikara. “Naaaburido ak ya maong ed itsurak tan kiwas ko,” so nanonotan na kabataan ya si Jared. * “No wala ray kaulop ko, iisipen ko ya ompan say pakanengneng dad siak et aliwan normal.” Nayarin nababaingan ya onarap ed totoo so sakey no ontubo la ray kamuro ed lupa to. “Pakaliknak et singa aatakien so lupak!” so nanonotan na 17 años ya si Kellie. “Onaakis ak tan ibabagak ed sarilik ya pangit ak.”
Mas nairapan iramay asakbay ya ginmapo. Mas mairap ed saray bibii, ta nayarin sulon-sulonen ira no manguuman lay shape na laman da. “Main-inomay la ran napansin na saray mas matatken ya lalaki ya mas amta da lay nipaakar ed sex,” kuan na libron A Parent’s Guide to the Teen Years.
Agto labay ya ibagan makalakal lay sakey no manmarmarikit o manbalbalolaki la. “Inkatoo na saray ogogaw so panggawa ray aliwaliwa tan andi-kakanaan,” kuan na Probirbio 22:15 (Maung a Balita). Ag-itan nauman diad panmarmarikit o pambalbalolaki. Nayarin mature lay itsura na kabataan, balet aliwa itan ya pakapatnagan ya sarag to lay manggawa na maong iran desisyon, responsable la, walay kontrol tod sarili, odino arum nin pakapatnagan ya makalakal la,” kuan na libron You and Your Adolescent.
NO ANTOY NAYARIN GAWAEN MO
Itongtong la ed anak antis ya onggapo ed panmarmarikit o pambalbalolaki. Ipaamta la ed anak no anto ray nagawa, a singa say panregla na bibii, tan saray lalaki et napapawayan ira no labi. Saraya et onggagapon bigla tan nayarin mairap a talosan tan makapataktakot ni ingen, aliwan singa ed arum ya pananguman ya kalkalnan nagawa. Magmaliw ya positibo no itotongtong iratan—ya saray pananguman ed panmarmarikit o pambalbalolaki et makatulong ed pagmaliw ya adulto.
Ipaliwawan maong. “Nen intongtong itan ed siak na saray ateng ko, paligoy-ligoy ni ra,” so nanonotan na kabataan ya si John. “Komon ta indiretsa da la.” Ontan met so alikna nen Alana, 17 años. Inkuan to: “Impaliwawa nen mommyk iray nagagawad laman ko, balet tinulongan da ak met komon ya nasarag itan na emosyon ko.” Antoy leksion? Anggano singa mairap, itongtong ed anak yo so amin ya kabiangan ed panmarmarikit o pambalbalolaki.
Mantepet pian ibaga na anak so nalilikna to. Igapo diad pangitongtong ed naeksperiensya na arum nen dinmalan irad satan. Singa bilang, no bii so anak mo nayarin itepet mo, “Walay kaklasem ya iyiistorya toy panreregla to?” “Walay naiimanom ya bibii ya eelek-elekan ta asakbay ya anguman so shape na laman da?” No laki so anak mo, nayarin itepet mo, “Wala ray nanenengneng mo ya susutilen da ta singa ag-ira ombabaleg?” No nibabaga da la no antoy epekto na satan ed arum, nayarin mainomay da lan ibaga so nalilikna da tan say mismon nagagawad sikara. No ibaga da itan, unoren so bilin na Biblia: “Nepeg ya aliston ondengel, agbengatbengat a mansalita.”
Tulongan so anak mon nawalaay “kakabatan tan pakatalos.” (Probirbio 3:21, Maung a Balita) Say panmarmarikit o pambalbalolaki et aliwa labat a pananguman ed pisikal tan emosyon. Legan na satan, onaaligwas met so abilidad ton mannonot ya ontulong pian makapanggawa na maong iran desisyon no adulto la. Natan lay panaon pian ibangat ed ananak yo iray maong ya prinsipyo.
Ag-onsusuko. Dakel so kabataan ya singa agda labay so mitongtong ed atateng da nipaakar ed panmarmarikit o pambalbalolaki, balet agkayo palilingo. “Say tinedyer ya kunwarin ag-interesado, naboboring, nadidimla, o singa anggapoy narerengel to et nayarin tatandaan to so amin ya ibabaga yo,” kuan na libron You and Your Adolescent.
^ par. 8 Sinalatan iray ngaran ed sayan artikulo.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, September 19, 2008
ISTORYA NA INKAARIPUEN
diad luyag na Caboloan
Pangasinan nadingel irad pabitla
tongtong, oliran tan awaran.
Nen Dios na Espanyol simmabi
abilang lay agew nen Apolaki
saray totoo nandasal ed simbaan
balet diad Pangasinan.
Gelew nen saray Tagalog nen Rizal
nanrebolusyon kontrad Espanyol
akibakal saray Amerikanon analo
Ingles nanibad imperyalismo.
Say ibabaga ran bansa, nanoley si Bathala
ta say Aniton Bakal aputir lay dila
saray anak to baing dan isalita
say dilan nianakan da.
Ag labat ira so nanpaaripuen
Lalahon, Kabunian, Gugurang,
Suku, Malyari, Tadaklan
bibitlaen day salita na nanbaknang!


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, September 19, 2008
NO SIKAY…
siak lay manok ya mansalaysay ed sikan buagen
No lokton kan manoopot ya bolong na paguey
anuyawak lan mangan pian ipila kad kopapuey.
No sika et andirit ya maermen ya ontikyab tikyab
siak lay ugaw manerel ed sikan ipokok ed abaab.
No nganak kan masayaksak
lalongak lan oneyak-eyak.
No bulan kad ambilonget ya labi
siak lay kabuntatalan oniba ni.
No bulaklak kad tanaman masamiong say balingit
siak lay potiokan onsopsop ed dilom ya masamit.
No kolibangbang kan onsisimit onbabaleg
siak lay agew ya manpatubo manpabaleg
Balet no bii kan malimgas mabinta
laki ak ya onkaraw onkanad sika.


text:
SEKSION 23
Linmaknab so Maong a Balita
Nambiahen nampulong si Pablo, akaran man odino linmugan ed barko
KAYARI inkakomberte nen Pablo, sikatoy maseseg ya angipulong ed maong a balita nipaakar ed Panarian na Dios
Diad Listra, legan na inmunan biahe nen Pablo, pinaabig toy sakey a lakin lupoy nanlapu la’d inkianak to. Kabekta et iyeeyag na dakel a totoo a si Pablo tan si Bernabe et dirios. Ngalngalin agdan dua nabano iray totoo a mangiyapay na saray bagat ed sikara. Balet ag-abayag, sanen saraya lanlamang a totoo et sinugsogan na saray onsusumpa ed si Pablo, tinutupak day Pablo ya anggad abaloan dan inatey la. Ag-inatey si Pablo ed impangataki ra tan asabi panaon et amawil lamet ed satan a syudad pian pasesegen iray babangatan.
Ipipilit na arum a Judion Kristiano ed saray aliwan Judion mananisia a kaukolan dan unoren iray kabiangan na Ganggan a niiter ed si Moises. Inkonsulta nen Pablo so isyu ed saray apostol tan mamasiken ed Jerusalem. Kayari dan inusisa so Kasulatan tan diad tulong na masanton espiritu na Dios, nansulat ira ed saray kongregasyon tan insimbawa ray iyarawi ed panagtalintao, pangan na dala tan ag-aparalaan a karne, tan ed pilalawanan. Saratan a ganggan et “kaukolan” odino importante, pero agto kabaliksan a pian naunor iraya et nepeg a tumboken so Mosaikon Ganggan.
Diad tinmumbok a biahe to, binisita nen Pablo so Berea, a natan et walad sakop na Greece. Saray Judion manaayam ditan so angawat ed impulong ed sikara, tan inusisa da so Kasulatan ya inagew-agew pian seguroen so ibabangat to. Lapud isusumpa et inmalis lamet si Pablo, a nakar toy Atenas. Diad arap na saray de-aral a taga Atenas, mapuersay impansalita nen Pablo, a saman so uliran ed inkamataktika, pakatebek, tan inkamaong a mansalita.
Kayari komatlon impanbiahe to, linma si Pablo ed Jerusalem. Sanen linma ed templo diman, walay pigaran Judio a nanggulo, a labay dan sikatoy pateyen. Balet ag-itan atuloy ta akibabali iray Romanon sundalo, insan da tinetepetan si Pablo. Bilang sakey a taga Roma, ag-abayag et indepensa toy inkasikato ed arap na Romanon Gobernador a si Felix. Anggapoy ebidensia na saray Judio ed akusasyon da ed si Pablo. Pian amperen si Festo a gobernador met na Roma, ed pangiyawat ed sikato ed saray Judio, inkuan nen Pablo: “Ompanon ak ed Cesar.” Inmebat si Festo: “Onla ka naani ed Cesar.”
Inlugan ed barko si Pablo pian awiten ed Italya parad bista. Lapud linmereg so barko a niluganan to, kaukolan toy mansiansia ed isla na Malta legay ambetel a panaon. Sanen akasabi a siansia ed Roma, sikatoy nanayam a duay taon ed inabangan ya abung. Anggaman sikatoy guardiado, siansian maseet ton impulong so Panarian na Dios ed amin a binmisita ed sikato.
Manaral Ni
BALON MUNDO A PATALOS NA MASANTON KASULATAN
Say Inlaknab na Inkakristiano
Nengnengen so mapa ya binyahe nen Pablo pian ipulong so maong a balita ontan met ed saray syudad ya abitla ed Apocalipsis.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Friday, December 26, 2008
M.A.N. tan say aso nen Uncle Sam
So MAN et inletneg nen Pibriro 7-8, 1967 nen agawa so unan tulagan da ed National Library ed Manila. Inbana da ed anibersaryo na inkianak nen Claro M. Recto, say maltaw ya nasionalistan senador ya inatey nen 1960.
Abasak lay pigaran litiratura nipaakar ed MAN. Siempre wadia'd siak so dokuminton primaria: say koleksion na unan kongreso tan say risulta na mikaduan kongreso nen 1969 ya sakey ya paliwawa ed posision da ed kipapasen na baley tayo nen dekada sisenta. Say pangulo et si Ferdinand E. Marcos ya nanlapud Amerika nen Setiembri 1966 ya angiter na simpatia'd si Pangulon Lyndon B. Johnson nipaakar ed golon nalmuan dad Vietnam. Si Marcos, kuanen Johnson so too ton napanpiaan na Amerika ed Asia. Sayan diklarasion balet ag agustoan na saray istudianten radikal, saray aktibista ya malinew ed sikara so ginawan panbisita nen Marcos - panagdildil ed sapatos na akankien na White House.
Labay kon talosan no anto ray agawan sakbay na impanianak na MAN. Amtak ya baleg so papil nen Recto, katon kaokolan ya talosan so dekada sinkuenta. Biig nid satan, say nagagawa ed paway na bansa, say bakal ed Vietnam. Anto ni? Say panag-usig ed saray propisor na UP na CAFA (Committee onAnti-Filipino Activities) ya sakey ya manipestasion na panagbusol ed saray ibabagaran kumunista nen Marso 1961 angidalan ed protista na saray istudiante. Sakey ni so pibabali na Amerika ed nagagawa diad Pilipinas, diad bilay na baley - pulitika, ekonomia tan kultura. Sakey so pamapaltog ed saray Pilipino ed paway na basi militar ed Clark so angigapo na petang na olo tan pasnok na Pilipino laban ed lames na Amerika ed Pilipinas. Nen atakuatan da ya anggapoy nagawa na Pilipino ed sarili ton bansa nipaakar ed samay akankasalanan, angiter ed kanonotan na dakel so tepet no anto so kakanaan na kawayangan. Paelek-elekan so Pilipino ta anggano diad paway na bansa say nengneng da ed Pilipinas et sakey ya matoor ya aso nen Uncle Sam.
Getma na MAN ya tiponen amin ed sakey ya ulupan saray totoo ed pulitika, ekonomia, edukasion, midia, saray dumaralos, saray sientista, saray istudiante, saray bibii tan arom nin miembro na baley ya walay poso ra so pamabulaslas na bansa. Anggano ag binmayag ta akasabi labat ed mikaliman taon to, panon makana so kontribusion to ed awaran na galaw na karaklan ed Pilipinas? Saya tan arom nin tepet so gabay kon ebatan ed sayan salaysay.


text:
Angiter na tulong-pinansiyal so gobierno na luyag diad sanlasos ya ogogaw na Pangasinense nen kumanem na Hunyo ed Pangasinan Training and Development Center diad sayan baley.
Onong ed si Dr. Irmina Francisco, manangidaolo na Provincial Scholarship Fund Board, saraya et eskuela diad onaan ya taon ed kolehiyo ya pinmasa diad iksamin ya ginawa nen sampot na Mayo diad Pangasinan National High School ed Lingayen tan diad Juan G. Macaraeg National High School ed Binalonan.
Manonaan diad saman ya iksamin si Shaira Joyce Prado ya nanlapud barangay Poblacion ed Bugallon tan nanorong ed Pangasinan National High School.
Labinsakey ed saray iskolar so otomatikon akaiba ta sikara et nansompal ya “valedictorian” tan “salutatorian” nen hayskul. Amin ira et makaawat na walon libo kada semestre.
Nakaiba ra ed saray iskolar na luyag ya manoorong diad siyameran kampus na Pangasinan State University ya makakaawat na liman libo kada semestre. (PIA-Pangasinan)
Source:http://www.ugnayan.com/ph/Pangasinan/Lingayen/article/2114


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Wednesday, August 15, 2012
Say panagrikisa ed asawa nen Bo Xilai: Tanda kasi na riporma ed Tsina? (The trial of Bo Xilai's wife: Is it the signal for reforms in China?)
Walay malinew ya ibidinsiya kontrad si Gu ya sikato so nanpatey ed si Neil Heywood. Say ibabagan rason no akin agawa ya et lapud kwarta. Si Heywood so ibabaki nen Gu ya mangipawit na kuarta to ed abroad. Say suspitsa da et pinatey to lapud gabay na Briton so baleg ya porsiento.
Walay sananey nen anggulo. Ibabaga da ya si Heywood et sakey ya ispiya et no ontan et ipapanengneng to ya sakey ya traydor ed Tsina si Bo Xilai. Si Bo et maltaw a kabat ya maseseg ya makabaley et no tugtuwa ya, sakey sirin sikato ya dobli kara: nasyunalista no kabuasan, migagalaw ed saray espiya no labi.
Say analisis nen Francesco Sisci et, ya manlapud Inglis ipatalos kod Pangasinan, onya: "Sakey ya lupa daray agawgawa ya aga nipaway ed panagrikisa ed si Gu Kailai diad patey na sakey ya bibirbiren dan ispiyan Briton so mangiyan ed asawa ton si Bo Xilai, say alaos lan palbayani na makabalon-Mao ya arapen na Tsina, ed kipapasen na sakey ya kontrad-Oeste ya makabaley ed kabuasan tan mimila ed saray kabusol to no labi. Tugtuwa o andi, sayan padisir et duga lan mandiral ed saray nasyunalista tan isugiri to so pamasimbalo ed debatid politika. Say ikolong nen Gu Kailai et nayarin mangiter na selyo ed tutul ya igapo la so abayag lan aalagaren ya reporma ed politika."


text:
Antoy Gagawaen Diad Kingdom Hall?
Loob ka tan nengneng mo.
Manaral Ni
Akin et Aliwan Simbaan so Tawag na Saray Tasi nen Jehova ed Panaaralan Da?
Amtaen no iner so nanlapuan na terminon “Kingdom Hall na Saray Tasi nen Jehova” tan akin a satan so uusaren mi.
Akin ya Mangipapaalagey na Kingdom Hall Iray Tasi nen Jehova, tan Panon Dan Nagagawaan Itan?
Akin et Kingdom Hall so tawag ed pasen ya pandadayewan mi? Amtaen no panon ya ontutulong ed kongregasyon irayan simplin paalagey.
Akin ya Walay Organisasyon na Dios?
Ibabaga na Biblia no akin tan panon ya naoorganisa iray tuan Kristiano.


text:
"Dissent" ed Inglis, no onsomlang ka et ag ka onabuloy ed kabaliksan na saray totoon maganon manisia ed ibabaga na karaklan.
Tuesday, December 30, 2008
Salitan Pangasinan ed Inagew Agew
Natan ta agew nen Jose Rizal ya agew ya pamatey daray Kastila ed sikato ed Luneta, sinukait koy kabaliksan na salitan bayani.
Bayani 1. pn. Sebeg, kasil, puersa. 2. Tutukoyen to met so sebeg na saray totoo odino say tuka, alak tan antokaman ya klasi na inumen, ma-. 3. Nayarin tukoyen to so pankimey na gawan sebeg, man-, manbay-.
Sakey ya salitan nanlapud bayani so palbayani.
Palbayani 1. pn. Say managtalabay ed panaun na krisis, takot tan paga. 2. Say tawag ed saray makpel ya totoon mangiyagel ed saray kakaiba ra.
© Erwin S. Fernandez
Monday, December 29, 2008
Salitan Pangasinan ed Inagew Agew
Banláyon 1. pn. Say pantatapewan na saray angkakabaleg ya daluyon ed sakey tan sakey. 2. pl. Itaker ed singir so antokaman tan isabit ed tagey. 3. pl. Pangiter na simbang ed baloto 4. pamasuri [ps.] Say kipapasen ya ag makapansakey ya kanonotan. 5. pl. Nayarin ikanan pamalinawa singa, Manbabanlayo'y nonot da ed satan ya paraan.
© Erwin S. Fernandez
Sunday, December 28, 2008
Salitan Pangasinan ed Inagew agew
Igapok natan so serye na saray salitan Pangasinan ya matalag ya narerengel tan nauusar ed agew agew ya bilay. Iter ko so kabaliksan da tan say gamit da ed sakey ya balikas. Ilaloan kon toloy toloy kon nagawa ya anggad nasumpal kon asabi so amin a bolong na diksionario nen Laki Lorenzo Cosgaya y Fernandez.
Palás (pamangaran [pn]) Saray kiew ya pamekpek ed gandang odino tambol [tambor - Esp.]
Palásapás pn. Atagey tan maampay a pasen ed lupa na sakey a baleg ya bato. Al. Manalwar ka'd tan ompano napulag ka'd palásapás. Pinengneng so talintao'd kawigi, itan so palásapás na Moher ed Ireland.
Palásípas (pamalinawa [pl.]) Paekalen ed sakey a pasen saray totoo awit so bislak ya iwasiwas ed kawigi tan kawanan. Al. Palásípasen mo pa ra pian onekal ira'd dalan.
© Erwin S. Fernandez
Friday, December 26, 2008
M.A.N. tan say aso nen Uncle Sam
So MAN et inletneg nen Pibriro 7-8, 1967 nen agawa so unan tulagan da ed National Library ed Manila. Inbana da ed anibersaryo na inkianak nen Claro M. Recto, say maltaw ya nasionalistan senador ya inatey nen 1960.
Abasak lay pigaran litiratura nipaakar ed MAN. Siempre wadia'd siak so dokuminton primaria: say koleksion na unan kongreso tan say risulta na mikaduan kongreso nen 1969 ya sakey ya paliwawa ed posision da ed kipapasen na baley tayo nen dekada sisenta. Say pangulo et si Ferdinand E. Marcos ya nanlapud Amerika nen Setiembri 1966 ya angiter na simpatia'd si Pangulon Lyndon B. Johnson nipaakar ed golon nalmuan dad Vietnam. Si Marcos, kuanen Johnson so too ton napanpiaan na Amerika ed Asia. Sayan diklarasion balet ag agustoan na saray istudianten radikal, saray aktibista ya malinew ed sikara so ginawan panbisita nen Marcos - panagdildil ed sapatos na akankien na White House.
Labay kon talosan no anto ray agawan sakbay na impanianak na MAN. Amtak ya baleg so papil nen Recto, katon kaokolan ya talosan so dekada sinkuenta. Biig nid satan, say nagagawa ed paway na bansa, say bakal ed Vietnam. Anto ni? Say panag-usig ed saray propisor na UP na CAFA (Committee onAnti-Filipino Activities) ya sakey ya manipestasion na panagbusol ed saray ibabagaran kumunista nen Marso 1961 angidalan ed protista na saray istudiante. Sakey ni so pibabali na Amerika ed nagagawa diad Pilipinas, diad bilay na baley - pulitika, ekonomia tan kultura. Sakey so pamapaltog ed saray Pilipino ed paway na basi militar ed Clark so angigapo na petang na olo tan pasnok na Pilipino laban ed lames na Amerika ed Pilipinas. Nen atakuatan da ya anggapoy nagawa na Pilipino ed sarili ton bansa nipaakar ed samay akankasalanan, angiter ed kanonotan na dakel so tepet no anto so kakanaan na kawayangan. Paelek-elekan so Pilipino ta anggano diad paway na bansa say nengneng da ed Pilipinas et sakey ya matoor ya aso nen Uncle Sam.
Getma na MAN ya tiponen amin ed sakey ya ulupan saray totoo ed pulitika, ekonomia, edukasion, midia, saray dumaralos, saray sientista, saray istudiante, saray bibii tan arom nin miembro na baley ya walay poso ra so pamabulaslas na bansa. Anggano ag binmayag ta akasabi labat ed mikaliman taon to, panon makana so kontribusion to ed awaran na galaw na karaklan ed Pilipinas? Saya tan arom nin tepet so gabay kon ebatan ed sayan salaysay.
Tuesday, December 23, 2008
Artikulo ed International Social Science Review
Saya imay artikulo:
Fernandez, Erwin S. " The US and the Arab-Israeli Conflict: (Un) Forging Future Peace" International Social Science Review 80 (1 & 2) (2005): 41-50. Nayarin nabasa yo ed sayan kawing: http://findarticles.com/p/articles/mi_m0IMR/is_1-2_80/ai_n15966206?tag=content;col1
Kimmirewak na pirmiso diad editor no nayarik ya ipalapag ed sayan blog balet sinebelan to ak. No nayari kono et manbayarak ni. Pankakakuartaan da iyan gawak balet siak ya akankien anggapoy naaawat ko.
Say Bangan Calatagan Kayarian na Pangasinan?
Amta nen Dr. Quintin Oropilla y Fortich, sakey ya retiradon mediko ed Philippine General Hospital tan propisor ed UP College of Medicine ya say sikrito ed sayan enigma et paliograpiya. Katon inaral ton maung sayan disiplina, say lamang to ed saray immunan anubok ed sayan proyikto. Makapaintiris so inkana to ya say salita na angibasian na gurgurlis et aliwan Tagalog - say salitan wala'd kanonotan da ra'y immunan nanaral - odino Bisaya odino Kapampangan balet Pangasinan.
Baleg lan kontribusion so pananisia nen Dr. Oropilla ya so salitan nikorit ed bangan Calatagan et aliwan Tagalog. Binetag to so kanonotan ya nansebel ed panaglukas na kakanaan na saray gurgurlis. Maganon naisip ya Tagalog so salita na banga ta asukay so banga ed Batangas balet ag nayari kasin aliwan Tagalog so salita to?
Utang na saray tinmumbok ed trabaho nen Dr. Oropilla no akin ta akanonot iran nayarin arom ya salita aliwa labat ya Pangasinan so nayarin ikana. Saya so ag da nibaga, saya so ag da nibori.
Say tuan marka na inkaiskolar et say panagbirbir ed kontribusion na saray immuna, ed kontribusion nen Dr. Oropilla.
Unong ed press release nen Dr. O, say talos na gurgurlis et sakey a kerew na tolong na manag-anito ed saray kabaleyan to lapud sakit. Saraya iramay salita nipaway ed saman a gurgurlis unong ed pamaakaran ya inusar nen Dr. Quintin.
Saya imay nikorit ko nen Nobiembri 17, 2008 ed ulupannasaraytagapangasinan yahoo group:
"Baleg so kakanaan to no tua so pakatalos nen Oropilla. Abayag lan saray iskolar nikolong ed kanonotan ya say salitan nikorit ed banga et daan ya Tagalog. Ag da naisip ya nayarin aliwan Pangasinan labat so onkana ed saratan ya gurgurlis. No tua, saray taga-Pangasinan, dinmayo
ed Batangas. Very mobile met saray totoo nen saman ta saray Austronesian et bumabaroy ed taew balet wala natan so pruweba ya maakar saray atateng tayo ya tua met anggad natan."
No ontan sirin, say bangan Calatagan kasi et kayarian na Pangasinan?
Agko amta balet labay kon basaen iyan libro. Saray intirisado nayarin bisitaen yo yan web page: http://decipheredcalataganpotscripts.com/